url: =Khupzago :: ZOMI DAILY\nZolai na gelhciang ~ Rev. Khup Za Go\nposted on 13 May 2020 at 6:09 pm Lomkholna: Article, Khupzago\nZolai na gelhciang ~ Rev. Khup Za Go Reverend, Doctor, Mister, Tang cihte pen a tom a, a kigelh ciangin Rev. Thang Gin, Dr. Piangpu, Mr. Khupta, Tg. Thangpu kici fullstop tawh a kiciamteh hi a, a …\nContinue Reading about Zolai na gelhciang ~ Rev. Khup Za Go →\nposted on 22 August 2016 at 10:11 am Lomkholna: Article, Family, Khupzago\nZomi Innkuan kalsuanzia ding ~ Rev. Khup Za Go I Zogam Sian in hong tawisang a, Zo mipil, mi siamte hong pia a, A hoihna damtui bang hong luang a, Topa’ hoihna Zomi’n pak bang …\nContinue Reading about Zomi Innkuan kalsuanzia ding ~ Rev. Khup Za Go →\nposted on 5 August 2016 at 7:58 pm Lomkholna: Article, Khupzago\nNi khat ni ciang in ~ Rev. Khup Za Go Ni khatni ciangin: I beh min, i phung min, i gam min cih banga minam kilawh ahi zongin, mite in Lushai peuh, Kuki peuh, Chin peuh hong ci ta uh ci a, i kicih …\nContinue Reading about Ni khat ni ciang in ~ Rev. Khup Za Go →\n1. THE LAST JOURNEY (Khualzin Tawpna) April 9, 2005 zingsang nai 9:20 pawl in phone ong ging a, “Siapa (Rev. Khup Za Go) mawtaw tuahsia in zato ah kipuak hi,” ciin hong hilh hi. Bangci tuahsiat a, …\nContinue Reading about Dahpihna leh Phawkna laikhak pawlkhat ~ Rev. Khup Za Go →\nLeitung pahtawina a ngahte ~ Rev. Khup Za Go\nposted on 26 July 2016 at 7:00 am Lomkholna: Article, Khupzago\nLeitung laipilna leh Lai Siangtho thuthuk theihna tawh university pahtawina laidalpi tuamtuam a ngah zawh ciangin hih anuaia pahtawina leh minphatnate ngah beh lai hi: 1. Biakna Lam Pan a) …\nContinue Reading about Leitung pahtawina a ngahte ~ Rev. Khup Za Go →\nInnkuan sung nuntakna ~ Rev. Khup Za Go\nposted on 25 July 2016 at 7:00 am Lomkholna: Article, Khupzago\n1. Naupan Lai A unau sung pan a tum pen ahih mah bangin a nu nawitui zong sawt tep pen hi. Tua ahih manin anu leh ute’n it in anu bangin duat phadiak hi. A neu a kipan thapha loin a khut leh khete …\nContinue Reading about Innkuan sung nuntakna ~ Rev. Khup Za Go →\nLai tawh kisai sepna ~ Rev. Khup Za Go\nposted on 24 July 2016 at 7:00 am Lomkholna: Article, Khupzago\n1. Lai Lam Nasepna Khangno khat ahih a kipanin lai tawh kisai nasepna lam lunglut pah hi. Tua bangin Zomi leh Zogam thu kigelhna laibu leh magazine a muh peuhmah leiin simin kem hamtang hi. Ama genna …\nContinue Reading about Lai tawh kisai sepna ~ Rev. Khup Za Go →\nHunbit a Pasian na sepna ~ Rev. Khup Za Go\nposted on 23 July 2016 at 2:00 pm Lomkholna: Article, Khupzago\n1. Field Director, MBA-9 (1971-82) 1971 kum M.A. a zawh ciangin Manipur Baptist Association Nambat 9 (MBA-9, a nung ciangin Chin Baptist Association, CBA kici) makaite deihsakna tawh Field Director …\nContinue Reading about Hunbit a Pasian na sepna ~ Rev. Khup Za Go →\nTedim Lai Siangtho teina tawh kisai sepna ~ Rev. Khup Za Go 1. BSI Translation Workshop 1974 kum October 2 ni in Lamka pan Rajpur, U.P. ah Bible Society of India (BSI) vaihawmna tawh New Readers …\nContinue Reading about Tedim Lai Siangtho teina tawh kisai sepna ~ Rev. Khup Za Go →\nposted on 22 July 2016 at 7:00 am Lomkholna: Article, Khupzago\n1. Khoppi Paina a) North East EGF Conference, Shillong: 1969 kum October 16–18 sung Shillong Mizo High School, Madanriting-ah North East Evangelical Graduates Fellowship khoppi siim hi. Tua khoppiah …\nContinue Reading about Khoppi leh Seminar paina ~ Rev. Khup Za Go →\nposted on 21 July 2016 at 7:32 am Lomkholna: Article, Khupzago\nThailand paina A tunga gamdang a painate bang lo deuh in Thailand a paina hang pen innkuan sung thu a pai ahi hi. Amau unau pasal li sung pan a nihna a u Tawng (Srgt. Suan Kho Thang) in a tangvalno …\nContinue Reading about Gamdang zinna: Thailand paina ~ Rev. Khup Za Go →\nposted on 21 July 2016 at 1:00 am Lomkholna: Article, Khupzago\nGermany paina Germany gam Frankfurt khuapi ah Frankfurt Book Fair kici laibu pawi siim ding leh tua tawh kisai kamkumna (seminar) nei dingin September 23, 1986 ni in Guwahati pan vanleng tawh Delhi …\nContinue Reading about Gamdang zinna: Germany paina ~ Rev. Khup Za Go →\nposted on 20 July 2016 at 7:00 am Lomkholna: Article, Khupzago\nIndonesia paina 1985 kum July 23–28 sung Dhyana Pura (Thungetna Mun cihna), Indonesia gam Bali tuikulha Khristiante phualpi ah World Association for Christian Communication (WACC) Asian Region …\nContinue Reading about Gamdang zinna: Indonesia paina ~ Rev. Khup Za Go →\nGamdang zinna: England paina ~ Rev. Khup Za Go\nposted on 19 July 2016 at 7:00 am Lomkholna: Article, Khupzago\nGamdang zinna: England paina ~ Rev. Khup Za Go England paina January 3, 1984 sun nai 12 lianin IC 490 vanleng tawh Guwahati pan ding dingin a zi leh tate in vanlengtual dong kha uh hi. Nitak nai 2 …\nContinue Reading about Gamdang zinna: England paina ~ Rev. Khup Za Go →\nposted on 17 July 2016 at 12:04 pm Lomkholna: Article, Khupzago\n1. Kawlgam paina Kum 1959 sangkah lo in Murlen khuaah a om mawk pen lungkim thei loin a u Tawng (Suan Khaw Thang) omna 4th Chin Batallion, Madalay khuapiah 1960 kum in pai hi. A u kiangah a om sungin …\nContinue Reading about Gamdang zinna: Kawlgam paina ~ Rev. Khup Za Go →\nposted on 17 July 2016 at 7:00 am Lomkholna: Article, Khupzago\nSangkahna ~ Rev. Khup Za Go 1. Leitung Pilna Sinna Murlen Vengpiah Nipi Sang kician a om ma in Pa Thuam Pau (J.K.Chinpu’ pa) in Nipini ciangin naupangte inn khatah kaikhawmin Pasian thu leh la …\nContinue Reading about Sangkahna ~ Rev. Khup Za Go →\nKawlgam pan Mizogam lutna ~ Rev. Khup Za Go\nposted on 15 July 2016 at 7:00 am Lomkholna: Article, Khupzago, Thalmual\nKawlgam pan Mizogam lutna ~ Rev. Khup Za Go 1. Mizogam Lutna - Nek leh taak zonna leh gam ki-ukna hamsa sakna hangin Leitung Galpi Khatna (Piancit Gal) zawh lian 1918 kumin Pu Genzo Suante sung …\nContinue Reading about Kawlgam pan Mizogam lutna ~ Rev. Khup Za Go →\nTedim Lai leh Pau Khantoh Thu ~ Rev. Khup Za Go\nposted on 14 July 2016 at 7:00 am Lomkholna: Article, Khupzago, Politics\n1964 kumin Rev. Marrison in A Report on Bible Translation in North East India kici a gelhna sungah Tedim pau Manipur gamah a kizang kampau khat hi cih thu laimai 60 naah a gelh hi. Dr. Marrison, …\nContinue Reading about Tedim Lai leh Pau Khantoh Thu ~ Rev. Khup Za Go →


timestamp: atn

url: =Jesu A Neite’ Piakkhiatna ~ MUC\nJesu A Neite’ Piakkhiatna\nAdmin 9:58:00 AM Articles, Religion Articles\nLungsim sungah a kicing Pasian hong itna i neih leh a lamdang nasep tampite kizo ding hi. Thu-um mite’ lungsim sungah Jesu a ten leh nuntakna tui a tawntungin luang ding hi. Ahi zongin mi dangte haksat thuakna a thudon lote pen Topa’ hanga haksat thuak misiangthote a thudon lo mah tawh kibangin kimawhsak ding hi. Kei aading ci-a, angsung bek ngaihsutna sanga, kha nuntakna akiamsakzaw nadang bang mah om nawn lo hi.\nA nuntakna hong pia khia i Topa’ pumpi leh kha nuntakna a kemcing lote in nuntakna khomun leh gupkhiatna tawh kisai nuntakna tui, dawn kha lo uh hi. Tua bang mite in a keugaw, a gah nei lo singkung tawh kibang hi. Amaute in khalam tawh kisai mitomte hi a, a sum a paaite uh, amau nopsak nading bekin zang uh hi. “Na vawh bangin na at ding hi.”\nChritiante’ gamtat in a tawntungin a kimuthei dinmunah om ding hi. Lampi a tul lomin i gamtatna kilangsak ding hi. I nuntakna sungah Christ a om nak leh a hing tui khuk i hi hi. (R&H, Jan. 15, 1895).\nLungsim Sungah Christ I Kiuksak Ciangin\nPasian in mihingte’ tungah neih leh lam hong piak ciangin mihingte in leitung sumte zang a, Topa Jesu ii hong thuhilh thute a kizelh nadinga i zat ding ahi hi. Ei mihingte in Christ i kilang sak ding hi. Tua ahih manin ei leh ei kipahtawi ding hi lo hi. Hau ahih manin pahtawina ngah ding cih hi lo hi.\nI lungsim sung mawhnate i siansak khit ciangin hun khat lai a ei deih bang gamta a, leitung hauhna i lunggulhna munah Christ i sangkoih ta ding hi. I maitangah Christ limlemel kilang hi. Nuntak sungin a siangtho nasep sem khia ta hi. Kithumaan sakna khempeuh beimang ta hi. Tua mithak tungah Jesu in thumaanna leh sianthona silhsak hi cih kimu thei hi. (R&H, Sept. 11, 1900).\nHazatna Leh Lungkhauhna Zawhna\nMihaute in a neihsate uh Pasian aadingin apta ding hi. Thumaan thutak tawh a pumpi alungsim asiansuah khempeuh in aneihsa khempeuh Topa tung apta ding hi. Kha mangthangte gupkhiat nasepna-ah palai hita ding hi. Amaute theihna leh limpha-ah Jesu Khrist ii hehpihna tawh hazatna leh lungkhauhna khempeuh zawhna vang a neihna uh lakkhia ta uh hi. Pasian aadinga a piakhia mihaupa ii neih leh lam, sum leh paai khempeuh tungah neihsa kemsiampa cihna Pasian lim leh mel leh ciaptehna mi dangte’ tungah lak thei ta ding hi. (R&H.Sept.19, 1893).


url: =Lampahnah 3 - Baibal Olcim\n7Te vaengah anih kah tuemkoi neh tingtunnah dap hmai ah rhaengpuei boeih kah tuemkoi khaw, dungtlungim kah thothuengnah dongah thothueng ham khaw ngaithuen saeh.\n12” Kai loh Levi te Israel ca rhoek khui lamloh, Israel ca rhoek bung kah cacuek caming boeih yueng ka loh coeng ne. Te dongah Levi rhoek he kamah taengah om saeh.\n19Kohath koca rhoek khaw a cako ah Amram, Izhar, Hebron and Uzziel thum.\n26vongtung dongkah imbang neh vongtung thohka kah himbaiyan, dungtlungim ham neh hmueituk kaepvai ham, a thothuengnah cungkuem dongkah a rhuimal khaw hutnah saeh.\n< Lampahnah 2\nLampahnah 4 >


url: =Zomi Encylopedia - Tedim Edition - Laibu Saal\nHome > Thuluui/Articles > Zomi Encylopedia - Tedim Edition\nZomi Encylopedia - Tedim Edition\nEncyclopedia1976 pan in, Rev. Pum Khan Nang in a na pat Chin State, 9 sung aa khua 1382 teng ii, khua tangthu khempeuh SDO zum, TEO zum, te tawn aa,a kaihkhop tu’n kum 30 (1976-2006) kum sung in Zomi Encyclopedia (ZE) Tedim Edition A pan Z dong khua 124 teng Main-10 leh Extra 10 a kigawm volume (20) tawh compilation a bawl tu-in a khet kizo siangta aa, gualzawhna kila ta hi.\nTedim Edition simloh Township 8 teng zong a ban ah, kisep sawm lai hi. ZE Tedim Edition Volume pen Thudot Contributor Pupi 950 val teng in Official Document item tuamtuam 850 val siksan aa, kigelh hi aa, Volume khat ciang laimai 500 ta in, ki-binding ding ahi hi. Hih volume te sung ah Genealogy khangsim na (Beh 280 val) te ii family tree, BC 2000 pan AD 2008 kum kikal aa, Zomite kumsim thupiang thuteng, Zogam ah Christian upna hong tun maa aa, puleh pate biak dawinam 400 teng ii pianna, thoihna, phuisam kammalte a kim in, Zomi Bigraphy Volume te sung ah Ordination Pastor-te mimal tangthu ciat, galkap uliante mimal tangthu Civil lam uliante mimal tangthu ciat, kithuah ding hi.\nZotual lai ahi, Pu Paucinhau tung aa Pasian piak Siampi laimal leh Vantung laimalte zong a gelh zia, a simna leh a zatna teng tawh Dictiionary in kibawl san laitak hi. Tua ban ah Paunak 2000 val, khanglui thu ciin tradition saying 2000 val Laisiangtho Verse by verse aa, Zola dawng tawh a kiphuak khuang leh zam tawh kithuah thei ding thute leh Adam pan minam pite pianna teng ( Negroid, Mongoloid, Caucasoid, Australoid)te a kipan Tibeto- Burman ah Zomi namte pianna tawh kizom suak, Kawlgam sung minam 153te kizopna teng Chart tawh a kim in kithuah in kiguang hi. Tua ban ah lakamte, Pau upate kamkileh bulhte cih nopna kival lak kammalte simna tawh kisai kammalte leh u leh nau kilawh dan, kizopdan tuamtuamte leh item tampi tak kiguang beh lai hi.\nHih thuteng tawh kisai in, His Exelency Dr. Vum Ko Hau, Ph.D (Cum Laude), Deputy Director General C. Prof. Thang Za Tuan, Minister of Home Affairs Pu Tual Khaw Mang, Dr. Dallian Haokip, Principal, Blue Star Academy, New Lamka; Dr. Tualcin Neihsial, Professor, Manipur University; Dr. Thang Khan Piang, Civil Surgeon, Manipur; Dr. Hatzaw Hausuan, G.S., CBA, New Lamkate in Recommandation Panpihna laipite limtakin piaciat uh hi.\nUSA gam aa om Zomi doctracte teng tung ah zong recommandation kingen aa, kuamah tung pan kingah nailo hi. Tu laitakin zong TEDIM CHIN TO ENGLISH DICTIONARY Head word 2000 val tawh laimai 700 bang kizo ta hi. Hih thu ah zong Dr. Thang Za Tuan, ASEO Pu Suan Khan Mang (late) TEO, Pu Tun Za Dal TEO leh London Oxford University pan aa, Emeritus Professor (Linguistic) Eugene Henderson ii Preface leh Introduction pen Siapi Vul Za Thang leh J Gin Za Twang te’ gelh ahi hi. Hih ii minam mualsuang laibuteng ii mualsuah zawh theih nadingin Zomi, Zogam, Zolai a vei zawdiak muntuamtuam te panin lametna lianpi kinei hi.\nGanhing te Thu. Singkung lopa Lui leh Mual te Thu Thuluui/Articles\nItem Reviewed: Zomi Encylopedia - Tedim Edition Description: Rating: 5 Reviewed By: Cinpu Zomi


url: =Ngam Haubel 10 « Nikonghong\nHome » Thutatuam » Ngam Haubel 10\nNgam Haubel 10\nTunung leitung ah ngam zawngbel 10 ii thu ih kikum zo hi. Tu in ngam hau bel 10 ii thu en laleo tawng. Ih kikup nasa om bangma hauna tuat dan sia a nanam om aa, hiak sung mun pan GDP (Gross Domestic Product) per capita taw et ciang ngam haubel teng hi. GDP per capita ciciang ngammi khat in kum khat sung bangza manh seam zo/ vawt zo cina hi. Sontena Switzerland ngam ii GDP per capita $39,000 hi ciciang, Switzerland ngammi khat ii kum khat a sepza, a vawtza manh sia $ 39,000 cina hi aa, Zimbabwe ngam ii GDP per capita sia $0.1 hi ciciang, Zimbabwe ngam mi khat ii kum khat a sepza a vawtza manh sia $ 0.1 bek hi cina hi.\nCheese tam mama a vawt ngam khat hi aa, leitung ah a neutral (kuama sang pang ngawl) bel ngam khat hi. Ngaalpi 2 lai Europe ngam tam mama pan sum nei mihau te in Swiss bank muangbel ahikom a sum uh swiss bank ah koi siasua hi. Nestle, Logitech, Rolex le Credit Suisse ci company mithang te sia Switzerland ngam pan hi.\n9. Equatorial Guinea – $44,100 (GDP per capita)\nThe Republic of Equatorial Guinea sia Africa laizang ah om hi. Leitung mihing a tam zaw in hi ngam za ngei ngawl hi. 1996 kum ciang namngim nasia tatak piang ahikom ngam hau khat hong suak hi. Ngam mihingsim 0.5 million om hi. Africa ah namngim tambel suak ngam sung kihel ahihang, ngammi te ii nuntakna kilai vazak ngawl hi. Corruption ci aa thumann ngawlna nasia lei ahikom ngammi atam zaw zawng vave hi. Azawng le ahau kikhaina leitung ah anasiabel hi tu in ki um hi.\n8. Ireland – $45,600 (GDP per capita)\nEuropean Union member khat hi aa, leitung ah sipuazii taw kisai zaataakna anga ngam khat hi. Ireland sia leitung ah computer software atambel a vawt ngam sung ah kihel hi. The Economist te ii son bang ahile, Ireland ngam mi te in leitung ah nuntakna nuambel anei te hi ci hi.\n7. United States – $46,000 (GDP per capita)\nNgam haubel teng sung pan ngam zaibel ngam hi. Hi ngam haubel teng et ciang ngam no mama te veu hi makale, USA sia a ngam zai mama aa, mihingsim million 300 vaal pha aa, 3.79 million square miles zai hi. Leitung ah mihau billionaires atambel ngam hi si hi. US ngam mi billionaire phaza le, leitung ngamdang theampo ah om billionaire phaza kikim phial tu in ki um hi.\n6. Singapore – $48,900 (GDP per capita)\nHi ngam no mama in tuilul nano 63 nei aa, 270 square miles zai bek hi. Hong Kong , South Korea le Singapre sia Asia ii sahang (Tiger of Asia) ci in sipuazii sang te in sontena in nei hi. Singapore in leitung ah teambaw tam atawnbel ngam hi aa, ngamdang sum theakna ah leitung a lianbel a 4 na hi. Sipuazii vawt tu ahoibel ngam ci in kiciamte ci hi.\n5. United Arab Emirates – $55,200 (GDP per capita)\nNamngim le gas ahau mama ngam hi aa, leitung ah sipuazii akhangto mama ngam khat in kiciamte hi. A sum nei teng azak natu he ngawl liang ci in ki son hi. Mihing vawt tawm tuikul, leitung ah inn saangbel (Burj Khalifa) ci khawng vawtna ah a sum uh zangh hi. Burj Khalifa tau (inn) sia meter 828 saang aa, New York khua sung a saang mama ci in aki ngaisun Empire State tau ii a za 2 saang hi. Leitung bup construction nasep theampo ii se 4 sua se 1 (1/4) sia hi ngam sung Dubai khua ah om ki ci hi.\n4. Kuwait – $55,300 (GDP per capita)\nKuwait, Dubai city\nArabic kam taw Kuwait ii khiakna sia “Tui hui ah aki lam kulh” acina hi. Parsian Gulf sung ah om aa, Saudi Arabia le Iraq taw ki ngamngi hi. Leitung ah lei nuai namngim tambel nei a 5na hi. Leitung bup lei nuai namngim theampo ii zakhen 10% hi ngam sung ah om hi. Kumpi in pheanse (tax) la ngawl aa, kumpi sum tum theampo ii zakhen 80% sia namngim zuakna pan nga hi. Middle East sung ah sipuazii vawt tu in anuambel ngam, a free bel ngam a 2na hi.\n3. Norway – $55,600 (GDP per capita)\nEuropean Union sung member hi ngawl aa, nasia mama akhangto ngam khat hi. Gas le namngim tam mama apiang ngam khat hi. Nuntak thei natu sum zakna (Cost of living) sia USA sang zakhen 30% in sanng zaw hi. 2006 kum lai leitung ah namngim azuakbel athumna hi aa, Russia le Saudi Arabia in atambel zuak hi.\n2. Qatar – $75,900 (GDP per capita)\nArabic kam pau ngam no mama khat hi aa, mihingsim (population) million khat cing ngawl hi. 1971 kum in Great Britain tung pan suatakna (independence) nga hi. 1940 kum zawk ciang Qatar ngam ah leinuai namngim ki mu aa, tuama in a zawng mama Islamic ngam no khat hi. Leitung ah kumpi pheanse (tax) atawmbel ngam khat hi. Kumpi service tam mama sia ngammi te in sum piak kul ngawl aa, athong (free) in nga thei hi. 2009 kum lai leitungbup ah siipuazi akhangbel ngam in ki ciamte hi.\nEurope ngam khat hi aa, mihingsim (population) 500,000 kiim pha bek hi. Leutungbup ah ngam nobel a 8na hi. A ngam thungbel pan thangbel dong tai 50 pha aa, nisuana sangbel pan nitumna sangbel dong tai 30 zai bek hi. Ahihang leitung ah ahaubel ngam khat in ki ciamte hi.\nKoisung pan sum nga?\nBan (bank) muan huai mama 250 vaal sia hi ngam no ciucio sung ah ki hen bikbek in na seam hi. Europe sung ah ban taw kisai aki muangbel ngam hi aa, leitungbup zong akhatna hi phial tu ki ci hi. Sum hau thathong bek hi ngawl hi ngam mi te sia pilvang (smart) mama hi. Elementary ah saang ka kipat peuma ciang saangpatang theampo in Piantit (French) kam sin aa, middle school a thet uh ciang Germany kam sin uh hi. High school a thet uh ciang, English a thupibel in sin sak laleo hi. Amate kam zong anei ngawl hi ngawl aa, amate kam sia Lëtzebuergesch kam hi. Khua sung na vaak ciang tadensa lei in en le te, kam nam cinh in ki at na mu tu hi.\nDopha : Financial Jesus\nBy thawngno in Thutatuam on August 7, 2012 .\n← The Assassination of Bogyoke Aung San by Dr. Vum Ko Hau\tGLIMPSES OF CHIN BAPTIST HISTORY →


url: =Mhielxx47's Kik Usernames Profile\nKik Username for Mhielxx47\nFind the Kik Username for Mhielxx47 listed below\nYou must be logged in to view kik username for Mhielxx47.\nHi! Im bored and naked alone! Kik me! Mhielxx47\nMhielxx47 is 21 years old.


url: =Citroën New C3 AIRCROSS Price in Sungai Buloh- 2020 On Road Price of Citroën New C3 AIRCROSS in Sungai Buloh - WapCar\nCitroën New C3 AIRCROSS Price in Sungai Buloh\nCitroën New C3 AIRCROSS in Sungai Buloh starts from RM 115,888 and goes up to RM 115,888. The price of petrol variant of Citroën New C3 AIRCROSS ranges between RM 115,888 to RM 115,888.The starting price model is 2019 Citroën New C3 AIRCROSS SUV.The most priced model of 2019 Citroën New C3 AIRCROSS SUV.Citroën New C3 AIRCROSS is Compared primarily with Subaru XV price in Sungai Buloh starting RM 117788 and Mitsubishi ASX price in Sungai Buloh starting RM 118866.Visit your nearest Citroën New C3 AIRCROSS showroom in Sungai Buloh for best offers.\nHome > Cars > Citroen > Citroën New C3 AIRCROSS > price in Sungai Buloh


url: =2016 Kumthak Laini masa Thupha! ~ Hau Thang :: ZOMI DAILY\nposted on 3 January 2016 at 11:34 pm Lomkholna: Hauthang, News, Zomi\n2014 Kawlgam misimna tawh kipawl aki khum bangbang agensa bang in suak khia dekdek tading ahihi. Kawlgam mangpa in hongseh sat in code tuamtuam hongpiakna sung pan in pau leh haam tawh minam tuamtuam hong khen hi.\nThupha nak namkhat ah Zomi makai teng leh media teng in 914 ah Zomi gelh theihna omhi tualai ah kipumkhat in minam min gelh khawm tek cih hanciamna hng om bilbel ahih man in akikhen ding kimlai kingawm khopna lianpi hong piang hi. Lamkhat pan in Zomi cih leitung in alawh khiat nading in Pasian in gamuk mang te tawmvei amtham sak cih ding ahihi.\n2014 kum a minam vai so navingveng kinialnial nading thubawl pen Kawlgam ah 2015 Kawlparty te gual zawh nading lam sialsial hi in singtang mualtung mite kilem theithei ding in thautang kullo simtham galdo na nam khat a hihi.\nMimal simna husa pi hong khing daai hun 2015 kum sung gambup kiteelpi ding vai in party tuamtuam hong kilik khia lamlam in 90 val bang party aom sung ah Chin state sung om party pen mimal zui in et ciang in atampen suak leuleu hi. Bangzah ta in tampen Party hita leh kumpi phalna tawh ZCD party in kuanglui theihna hong nei lingleng a, 50% gual zawhna hong ngah ciang in Leitung thuthang mikang lai Kawllai ah Zomi Zomi cih hong kigen ziahziah ta hi.\nTun 2016 ah Chin state sung minam vai in Kawl kumpi leh UN te simna sumtampi bei in nasep na sung ah anung buaibuai in aom pen Chin minam hong hi leuleu in mimal kimsim hun Chin code akoihna sung ah kua mah min khum tamlo ahih na hang zong hikha ding hi. Tua buaina minam min namkee lak ah buaina tawh Zomi buai huai nawn lo ahih man in mainawt in namsia teng nuasia in atung alam ah khantoh nasep kipan khop hun in 2016 pan kipan ding hita hihang! Lungdam ,Pasian Thupha!\nPrevious: A 7 veina ZOSIAM Gospel nasepna lawhcing mahmah\nNext: US gamsung khualzinna pawlkhat – 2


url: =Phoenix pan Tulsa: Khualzinna leh Tuahphatna ~ Dr. Pum Khan Pau :: ZOMI DAILY\nposted on 18 March 2015 at 8:35 am Lomkholna: News, Pumkhanpau, Zomi\nAmerica gam ah Zomi a tampenna khua Tulsa pen America gam ka tun ciangin pailoh/hawhloh a phamawh dinga ka ngaihsut ahi hi. Ahih hangin ka hawh theihna dingin vai a om kei leh ka mawk pai thei tuan kei hi. Tulsa ah ka meltheih khat leh nih a om tei hangin ka omna Phoenix panin vanleng tawh nai 5 sung bang paina mun tua khua ah meltheih kawma zin ding zong ol lo veve hi. Sia David Kham in US a om laitak November 2014 kha tawp lamin Tulsa ah kituah ni, kimu nuam hang hong cih cingin ut mahmah napi’n ka pai zo kei hi.\nJanuary 9, 2015 nitakin Pu Go Sawm Khup, President, Zomi Innkuan, USA (ZIUSA) in phone tawh hong hopih a, February 20 Zomi Nam Ni Tulsa ah hong zang in ci-in hong cial ciangin ka lunggulh giugiau Zomite tamna mun phak theihna ding Pasian in lampi hong bawlsak hitah ci-in ka ngaihsun hi. Tua khit ciangin Zomi Innkuan Oklahoma (ZIOK) President Pa T. Sawm Lian tawh kizomin kivaihawm toto pah hi. Hih thului pen Zomi Nam Ni zang dingin Phoenix pan Tulsa ka khualzinna leh ka khualzin sunga ka tuah thuphate ciamtehna dana ka gelh ahi hi.\nDallas leh Fortworth Ah\nA zingciang, February 15, zingsang lamin Fortworth Zomi Innkuan makaite in ann hong nekpih hi. Makaipi Pa Lian Tuang, Tg Tung Thang leh Tg Lam Thang tawh holimna hun nuam ka ngah uh hi. Pa Lian Tuangte lawmta teng tawh ka holimna uh panin Cikha pen border town khat suak sak zo le’ng cih a lunggulhna uh thupi kasa hi. Khantohna a hatna dingin khuaneu ah I kikhen sangin khua lian bawlin tengkhawm le’ng a meetna tampi om takpi hi.\nMizogam ah khantohna a manlang theihna a hang khat pen MNF leh kumpi a kido hun (1965-66) akipan India kumpi in village grouping nakpitakin na bawl ahih manin a ciilin Mizote adingin a haksat hangin a nung ciangin a thahatna/khantohna kipatna uh na suak hi. Lamka gam buaina hangin singtang/khamtung panin mitampitak in Lamka khuapi zuanin milip mahmah khang ahih manin tu-in Lamka ah khantohna hat mahmah hi. Mai lamah India leh Burma kikawmna hong hoih tetek leh border town I neih ding hong thupi mahmah ding hi. India lam panin Behiang khang dinga, Kawlgam lam ah zong tua bang khat I kisam ding hi. Moreh leh Tamu zong tua bang hi.\nZing ann nek khit ciangin Dallas pan hong dawn dinga hong pai Pa Daniel Mangpu tawh Dallas lam ka pai uh hi. Dallas leh Fortworth kikal pen mawtaw tawh nai 1 sung paina hi. Pa Daniel Mangpu pen Tedim a Dr Thuam Khan Thang I tapa ahi hi. Amau inn ah tawlngak khit ciangin nitaklam nai 2:00 PM in amau pawlpi Zomi Community Church ah kikhawmin thugenna ka nei hi. Hih pawlpi ah tulaitak Pastor a sem pen Sia Suang Khen Pau (Sia Paubawi).\nKikhop man ciangin Pa Daniel Mangpu inn ah holimin nitak ann ka nekhawm uh hi. Sia Paubawi kiangah ka giak a, amah tawh hun nuamtak ka ngah theih manun ka lungdam hi. A diakin Sia Thang Ngaih Lian (Sia Lian) in a room/khan ah hong giaksak ahih manin ka nuam hi. Sia Lian-te innkuan pen kei tunma diakin Kawlgam Tahan ah na ciah uh hi. Dallas ka om sungin Pa Daniel Mangpu, Pa Piang, Pa Dal Khan Mang leh Nu Muang-te innkuan in ann limtak hong nekpih manun ka lungdam hi. February 17 nitaklamin Sia Paubawi in Airport tan hong kha-in American Airlines mah tawh Tulsa lam ka zuan hi.\nTulsa, America Zomite Khuapi\nDallas leh Tulsa kikal vanleng tawh nai khat lian ki-leeng hi. Tulsa pen Oklahoma state sungah om hi. February 17, 2015 nai 5:20PM in Tulsa International Airport ka tun ciangin ZIOK makaite, Mualnuam khua kipawlna makaite leh ZBCM siate mi 13 in ong na dawn uh hi. Dr Pum Khan Pau, Chief Guest, Zomi National Day 2015 cih a kigelhna name tag (I-D) khat leh paak khat hong piapah uh hi. Mi tampi in hong ngak cih ka gal muh ciangin Oh! kei kua himawk ka hiam hih zah a hong kidawnna dingin cih ka ngaihsun hi. Ka mi ka sate itna hong ngahsak Pasian ahihna ka phawk tetek hi.\nAirport sungah man kizaih ziahziah in tua pan ka pusuah lian uh leh vuk/guah hong zu ziahziah mawk hi. Tulsa pen US gam bupa huih nam tuamtuamte kituahna ahih manin khuahun kikhel pakpak thei hi kici hi. Ka zin tunna ding U Ngin Khan Lang (Pa Langno, Zuasiam ciin zong a kithei) inn ah ka kinga hi. Topa tungah lungdam kohna nei-in hong dawnte pawlkhat ong zuisuakte tawh ka holim uh hi.\nRev Dr Chin Do Kham Han ah Hawhna\nMitampi in Sia Do Kham ci-a I sap, siapa pen Pasian in Zomite lakah sangpitakin a laptoh khat hi-a, leitung bup Zomite lakah a muibun mahmah makai khat ahih manin ama damloh thu zakhollopi-a hong nusiat I zak vat pen thangah huai hetlo hi. Amah tawh ka kimuh ngeiloh hangin nidangin email tawh nihvei khawng ka kiho ngei tei uh hi. Tua leh nidang gamdang a paima-in Lamka a zin ciangin ka pano Do Khan Thang (Lanva) te inn ah zintung thei hi, cih ciang pen ka theihna hi. Ahih hangin Pasian in leitung bup Zomite lakah a lapsang mahmah laitakin nuntakna hu tawp a san mawk pen laigil ah na kasa mahmah hi.\nDelhi ka tun ciangin Vikaspuri ah ZCF makaihna tawh galna hun kizang ding hi cih ka zak ciangin ka lawmpa Dr L. Lam Khan Piang (JNU) tawh ka pai uh hi. Tua hun zatna ah ko lawmta zong thugenna tomna hong kipia ahih manin Siapa itna leh phawkna thu ka gen uh hi. Delhi ka om sung mahin Siapa luanghawm tawh kisai thu tangkona leh programme kizatnate nisimin internet panin ka en hi. Kuaman hong phawkpih loh hangin ka nupa-un ka thuak mahmah uh hi.\nZomi National Day Ah Chief Guest\nHun kipat ding ciangin ka tutna lang tuakah tangval thagol nih puanvom tawh kizem, wireless phone tawh kizom earphone a bil ah kithuah, mit limlang vom bulh tuak hong tu hi. Puannuai thau a pua uh tam bel thei keng. Amau pen kei hong cing ding ahi hi. Ka ngaihsutna ah guai! lawmte’n kei pen inn lama ZRO makaipi Sia Pau hong sa a hong cing keei uh hiam? cih hong suak dektak hi. A ciil teng ka om nuamlo dek phial mawk hi. Kuama cin kul lo-a suakta a kisa mahmah khat tua nitakin hong kicin keei ciangin ka patau leh lam dektak hi.\nPuanvom silhte nih in “Tui na duh hiam, na zun a suak hiam, na kisap a om leh hong gen in”, ci-in amau pen a pualama a lawmte uh tawh kiho kawmkawm uh hi. A lang khat ah lah, kalaisai! Ni Khat Kumpi a cih bangin kei zong nai 2 khawng president a suak pak lah ka bang phial mawk a! ka ci hi. A taktakin lawmte’n kei hong theikhial hilo-in hong tawisang lua na hi gige ahih manin ZIOK vaihawmna leh ngaihsutna zahtakhuai kasa hi.\nHunuk nungak thumte (Ruth, Suih Lun leh Nu Toih) in hun kipanta ding hi hang, a cih lian teh ZIOK President Pu Sawm Lian stage ah kahto in A 67 Veina Zomi National Day ka hong hi cih pulana nei-a, tua tawh kizomin Thawn Kham’ khui pan Zogam lapi Zogam, Zomi puak ziahziah in kihong hi. Tua la sak sungin mipi tanglo-in kiding khipkhep hi. Tua nitaka ka gei ah puanvom, mitlimlang vom a silhte kikal ah Zogam lapi kisak sung zahtakna tawh ka din laitakin ka lungtang tawng ah ka minam ka itna hong thak suakin hong suk khak dan kigen theilo hi.\nLa leh laam tuamtuamte in mit taisak hi. Zopuan tawh kizem siamte pahtawina kipia-a, Jenks High School sangsiate zong lungdam lahna Zopuan kipia hi. Pawlpi tuamtuam pan pastor-te hong kihel banah vdo coverage nasiatakin kibawlin live in kikhah hi. Programme sungah thugenna nei nih bek om hi. Amasa in Lia Dim Sian Mang (Mangnu) in UN Khangno khawmpi a paina report pia hi.\nTulsa Zomi National Day ah minute 30 sung ka thugenna ah ka lim gen pen nam nih in kikhen thei hi. Khatna ah February 20, 1948 a Falam ah Chin Special Division gambup panin Zo minam tuamtuamte in lungsim khat tawh a kipawl theihna uh a kha (spirit) pen nidangin a om ngeilo thu ahih hangin tuani-a thupiang tawm zong hi tuanlo hi. Tuabanga kipawl khop theihna lungsim pen a beisa kum 50 val panin sut kik kul hi.\nMi tampite in Zomi Nam Ni thu I gen ciangin lungsim kigawm theihna hang kan lo ahih manin ahihna taktak bun kha theilo hi. Nidangin Hausa-te thuneihna a kimu theilo ukna a nei khuasiam in a piak hi, ci-in I pu leh pate in ngaihsunin zahtak uh hi. Ahih hangin tua thuneihna British-te in a laksak ciangin khuasiam mun British-ten a luah suak hi. Tua hun akipan hausa/ukpi leh mipi kikal ah nawngkaina kipan hi. Hausa/ukipite deihlohna hi masa lo-in, amau tunga thunei British-te thuneihna nialna hizaw hi.\nNihna ah, tuhun America gam a tung Zomite in I thupisak ding thute:\nZBCM Pawlpi ah Hunzatna\nTulsa ah nipini dong tam suak ka hih manin Zomi Baptist Church of Myanmar (ZBCM) pawlpi in nipini hun amau biakinn ah hong piak manin ka lungdam mahmah hi. February 22 in ZBCM senior pastor Rev. Kapmang in a seppih sia dang li tawh Panera restaurant ah kiallap (breakfast) hong nekpih a, holimna hun nuam ka ngah uh hi. Nai 1:00PM in biakinn ah kikhopna kinei hi. From Refugee to Ruler thulu zangin thugenna ka nei hi. Pawlpi picing mahmah uh a, sia zong 5 tak om hi. A biakinn uh zong nasia mahmah hi.\nSiate lak pan khat Sia Hau Mung in khangno leh media lam sai-in biakpiakna bang zong online in khah pah hi. Kiva mahmah hi. Sia Kapmang zong ka zi adingin a pute ahih manin amau inn ngiat ka sik khak ka lungdam hi. Tulsa ka tun in airport ah amah zong a dawnin hong pai ahih manin thupi hi. Sia Kapmang ka theihna pen Taangko khui bawl uh pan hi. A lasakte uh hoih sa-in ka uk mahmah hi. 1990 (?) kum hiam khat in Lamka hong pai-in Sia Tua Mung tawh New Lamka CBA biakinn ah a lasak uh ka thei lai hi.\nDeihsakna leh Hamphatnate\nFebruary 18 zingsangin Pu Langno leh ZIUSA lutangpi Pu Go Sawm Khup tawh Kala ann sai ah zing ann ka nekhawm uh hi. Pu Khup tawh ka kimuh patna hi-a, ka angtang hi. Thunuam in thu thei mahmah khat hi-a, Zomi tawh kisai nidangin Lamka gam ah ZNC a kipat cil lam pek panin zong a kihel ngei mi khat ahih manin minam a it leh a vei ngiat khat ahi hi. Amah zong Nashville leh Atlanta ah Zomi Nam Ni zinmang dingin kisam ahih manin ka ciah ding nitak khat a inn vuah ka kimuh kik uh sim loh ka kithuah man nawn kei uh hi.\nTua zingsang in Pu Langno tawh Oral Roberts Unievrsity (ORU) ka vel uh hi. ORU pen Zomite Tulsa ah hih zaha tam a tunna dinga Pasian vanzat khat ahi hi. 1991 in Sia Do Kham (Rev Dr Chin Do Kham) in hih university ah D.Min sin kipan hi. A nung ciangin amah zong sangsia khat in pang kik a, tua hangin Zomi USA a tung masate pawl in hih mun mah na zuan hihtuak hi. Hih university panin degree a ngah Zomi tampitak om ta hi. Tu-in university administration ah a sem zong tamkhop om hi.\nTulsa ah ka lawmnu a adingin a pute ahi Sia Khamno, Sia Kap Mang cih bang hawhloh theihloha ka ngaihsut pawlkhat inn ah ka hawh thei hi. Rev Dr Cin Khaw Kham @ Sia Khamno, pen Far East Mission Church (FEMC) ah Senior Pastor ahi hi. February 21 nitaklamin ama inn ka hawh thei hi. Sia Khamno holim siam mahmah a, a thugen ngaingai leng pilna zong tampi om in nuam kasa hi. Pasian in a tate zong thupha tampi pia-in praise and worship lamah kizang mahmah uh hi.\nFebruary 21 in ZIOK makai lutangte in Sen annsai ah nitak ann hong nekpih hi. Tua hunah thupi kasak mahmah khat pen, makaipi Pa Sawm Lian in tutung Zomi Nam Ni lawhcinna hang pen makaite in tavuan tek a zawh man hi, ci hi. Tua mah bangin makai dangte in zong makaipipa mahmah kipiakzawhna leh thusiamna hang hi, ci-in thusiamna a kipaih uh pen thupi-in etteh huai kasa hi. Amau tavuan tek zo uh hi.\nA tawpna ah February 23 ni-in United Airlines tawh Houston (TX) tawnin Phoenix (AZ) ciah dinga ka pai ciang Tulsa Airport ah hong kha Pu Langno leh Nu Mandawng tungah ka lungdam hi. Nu Mandawng pen nidang Singngat a om lai pek panun ka thei hi. Biakna pawlpi khat ah om khawm banah, 1996 in Singngat Hill Model High School ah sangsia tawmvei ka sep sungin amau inn pen ka kiphualna khat hi. Zomi tul li val omna Tulsa ah ka paima-in tua khua ka meltheih ngeisa khat bek om hi ci-a ka ngaihsut pen, ka ciah ciangin Pasian in meltheih, lawm leh gual tampi tawh hong ciahsak ahih manin Topa min ka phat hi. To God be the Glory. Dr Pum Khan Pau (Post-Doctoral Fellow, Arizona State Univesity, USA)\nPrevious: ZIUSA Thupulakna: Global Zomi Idol Lasak Kidemna Pawi\nNext: ZIUSA Thupulakna: US gam sung a om Zomi te Khuado Ni – October kha Kaal Nihna Saturday


url: =US gamsung khualzinna pawlkhat – 74 :: ZOMI DAILY\nposted on 16 March 2016 at 8:00 am Lomkholna: Article, Awnzapau\nSeaWorld – San Antonio\nAmun 250 acre zai a, tuisung a piang ganhing a tuamtuam banah ulian uneu kimawlna ding kicing takin om hi. 1988 kum a kihong pan hi in a hon kumin mi 3.3 millions in va pha hi. A kihon sawngtengin leitung SeaWorld lakah a lian penpen leh pilna khua muhna a pia penpen in kiciamteh hi.\nKa innteekpa uh a u Sum Nang pen nidangin Sani leh Nipi ka off banah nasep zong tamlua lo hi cinapi ko pai lian leh a company pan a pute hong pai in training apiak ding uh tawh kituak citciat a Sani ni kikhop hong kikhawm man thei bekin manlah mahmah hi. Nipi ni zong man tuanlo in Paupu mah Austin pan hong pai in SeaWorld en dingin ko innkuan thum, Paupu nuphalpa Pa Tuang, leh Kampi (Pa Sian Ngen Kam) leh Cherry Man (Nu Ning Lam Man) te innkuan tawh ka pai ngeiingaii uhhi.\nTui a limnga a tuamtuam khawina (Aquarium), tuisung ganhing a tuamtuamte khawina leh whale, sea lion, dolphin, seal (saham) zulei, zawhngei, vok na dongin a hilh siamdan uh leh a siamna dan honglak uhhi. Ngaihsut theihna nei mihing pianna dan tawh ih ngaihsutnate kikhai mahmah tase leh a sawl bangbang a, a gamta ding a, a sawltheih pen a thuhilh mahmah siam kasa hi. Lungduai mahmah kasa hi. A ganhing bangmah thei lopi a hilh mihingte mah hi a, hih mun ka tun ciangin ei Zomite in ih tate zong hoihtak phatak a ih hilh ngei loh ih hilh theih loh leh ih hilh zawh loh khawng ka tuatteh van leh lei a ih kikhaih dan hong kilangsak semsem hi.\nTuisung piang ganhing bek lak lo in vasa nam a tuamtuam a khawi banah penguin 200 val bang khawi uhhi. Flamingo, ducks & geese, leh America gam a om vasa namcin zong kimu thei hi.\nDisneyland cih khawng Amusement Center cih bangin akicing takin om zihziah hi. Naupang te bang a mau utna tengah va paipih ding ci leng ganhingte pilna lakna mun khawng akipai man nawn peuhmah ding ahi kei a, kicim man peuhmah lo in nikhat bup a bei ziau ding ahihi.\nDolphinte leh ahilh siate kitheih zia pen lamdang mahmah hi. Amuk dawnah nungak khat tuangkawmsa in hong paipih hi. Bualgei ah hong puak hi. Bualgei ah kahto in sawt veipi mah mihonpite muh theih dingin khawl hi. Zahtak bawlna upat bawlna zong a sawl bangbangin hong pia thei hi.\nTua zawh ciangin bual geipan damtakin taalsuk kik hiamhiamin siate sawl bangbangin a en mihonpite a meitawh tuipeekin a tui hong theh thei lai mawk hi. Siate sawl bangbangin gamta in diang (diving) lai mawk uhhi. Nam khat a lah khit sialin ngasa pum khatta tawh lungkimsak pahpah se uhhi. Tua mah bangin tuipi sung a om saham malliante pawl zong a siate sawl bangbangin gamta thei uhhi.\nTua zawh ciangin vok, zusa, zawhngeu leh ui a kipan ganhing tuamtuamte pilna hong lak uh a, bang lo teng tawh theih loh kal in hun hong bei hanhan hi. Tua sun nitang ciim naupangte kimawlna Disney Land lam zong pha man nawn lo in ka ciah kik leuleu uh hi. Ka muh khempeuh uh video in ka lim zaih zaw uh a, still camera tawh ka tam zaih kha het kei uhhi.\nSeaWorld kilahna pan ka ciah zawh uh ciangin Kampi innthak leina khua nawl mualdawn lam ka va pai uhhi. Amau inn lei thak uh pen thaklua kisa in companyte zumkhan a kizang pak ahihi. Dawlnih in kilam a, hoihpha mahmah hi. Nitak an Kampite in hong neekpih a, tua kawm kalah zingteh adang hong kha ding a om kei leh Dallas dong a mawtaw tawh hongkha dingin hong kamlamh uhhi.\nAhih hangin ka innteekpa a u Sum Nang hong lunghimawh mahmah a, a tawpna ah Garden city, Kansas pan a hong ciah Sky Tuang kiangah huhna ngen in Houston ciah nawn lo in San Antonio hong baanna dingin lammat pah hi. A nitak nai 9:00PM teh ko kiang hong tungtakpi hi. Ka lup khit uh ciangin Lunnupa leh Sky Tuang na kikum in, Kampi in hongpuak ding pen amah zong a man peuhmah hi tuan lo a, a zanzan a kileh kik ding ahih manin, a ma tangin Sky Tuang in Dallas dong hong kha dingin na khensat kik uhhi.\nGitneih loh in zan li tangcim sitset Lunnute innah a taam ka hi uhhi. Ka taam sungin naupangte omdan thupi kasa mahmah hi. A nu apa thu mang kasa hi. Zono leh Joyte tate Mungpi leh Kimkimte unau zong a kem hi a, Cingneu in ama sung a piang atate tawh kibangin deidan hetlo in hoih tak in kemkhawm hi.\nAnu uh Cingneu bang tungah Zono tanu Kimkim bang kingeeksak nuamin nubawl peuhmah hi. Tua teng ka muh ciangin Cingneute nupa thupi ka sa semsem hi. Mailamah a u Sum Nangte innkuan Pasian in koihkhong hetlo in thupha pia taktak dingin upna ka nei hi. Ka thu ngetsakna uh zong tuateng mah ahihi.\nPrevious: Minam, Kipawlna leh Party ~ Pu Zokhai\nNext: Tulaai Leitung Thuthang Tuamtuam Updates March 15, 2016\nA hehpih huai Cora Pelaez nuntakna ~ Pau Tun Thang\nLai gelh le thu i gen ciangin ~ Tual Khan Suan


url: =Christian Hymn te’ tangthu: Calvary Ah Hong Zui Ning :: ZOMI DAILY\nChristian Hymn te’ tangthu: Calvary Ah Hong Zui Ning\nposted on 19 September 2016 at 3:00 am Lomkholna: Article, Biakna, Hymn, Zamkhatkham\n“Ka nuntakna a tamzaw khualam vive ah zang ka hi manin Topa in ka nuntakna hong lak ma-in, ‘Zeisu ka it hi’ ci-in mi khempeuh’ tungah gen nuam lua ingh.” America gam Concord, New Hampshire-a First Baptist Church pastor-pa’ tunga tuiphum nading a nget kawma a gen Jennie Evelyn Hussey’ kammalte ahi hi.\nMiss Hussey pen Quakers a kici Friends nu le pa sung pana piang ahi hi. A pu a pate New England ah khang tampi pek-a kipan a tengte ahi uh hi. A nuntak sung bup phial a sanggamnu damlo kem-in om hi. Khatvei beek phun ngei peuhmah lo a, “Topa’ tung pan hi” ci-in sanga khatvei mahmah zong heh ngei lo hi. Nisim-in inn nasep teng tawh manlah den-in, kuama’ lungdam kohna nangawn ngah lopi-in a buai mahmah den hangin Evangelist Gipsy Smith in a gen theihzel mahbangin “Zeisu’ ompihna” sin den-in nuamsa mahmah lel hi.\nThuak zawh loh ding zah-a na, a mel mahmah a siasak zo helzen guhnatna tawlkhat sung nakpi-a a thuak khit ciangin hih lamalte phuaka, laphuaksiam dangte bangmah-in leitung bei dong a tul ngei lo ding min khat hong ngah hi. “Topa aw, kei’ ading hong puaksak khin na hih manin phun het lo-in ka singlamteh nisimin hong pua nuamsak in’ ci-in thungen hi. Tua mah tawh kizui-in hih bangin la hong phuak hi:\nNang thuak khin ta kei adingin,\nKei zong nang adingin;\nNisim ka singlamteh pua ning,\nNa hai hong dawnpih ning.\n“Calvary-ah Hong Zui Ning” la sunga taang lina hong suak hi.\nHih banga a thuakna leh a ki-apna panin hih la dawng buppi ading ngaihsutna hong phulkhia ahi hi. Ni tampi sawt lo-in a la dawng buppi phuak khina, a nunung lam pan kipana kiphuak hi se hi. Taang nihna, taang thumna leh taang lina a Topa’ tunga thumnate a phuah khit ciangin taang khatna-a “Ka Nunna vannuai tang ta in, Mang in ka Kumpi-in” ci a a lungtang pana phulkhia pulaakna tawh a kikhum ahi hi. Hussey in Pasian’ deihna-a ki-apna sin takpi a, tua tungtawnin leitung buppi-a thu ummite’ ading thupha a suak la dawng khat a phuaknu suak hi.\nHih la-aw phuakpa William J. Kirkpatrick bel February 27, 1838 ni-in Ireland gamah suak hi. A neu lai-in a nu le a pa tawh America gamah lal uh a, Duncannon, Pennsylvania ah teng uh hi. Khutsiam lettama nasep sema, ahih hangin a uk taktak bel music ahi hi. Violin, cello, tamngai leh fife tum sin hi. Kum 17 a phak ciangin Methodist Episcopal pawlpi ah lut a, biakna la lamah kipia hi. American Cilvil War (tual-gal) sungin 91st regiment of Pennsylvania Volunteets ah 1861-1862 sung galkap sung misic makai leh tamngai tawh a kibang pian tum theih namkhat hi fife tumin om hi.\nTua khit ciangin tembaw kilamna ah sema, kum 12 sung Philadelphia-a innsung vanzat furniture kibawlna ah sem hi. Sunday school nasepna thupisa dena, 1859 kumin camp meeting-a sak ding la pawlkhat khen hi. 1865 kumin Philadelphia ah organist leh music director suaka, 1878 kum ciangin a khutsiam nasep nusia kiuhkeuh ta hi. Gospel laphuah leh biakna la editor sema, John R. Sweney tawh kopkhawmin biakna labu 50 dektak kaikhawmin khenkhia uh hi. Amah guak in bu 40 khenkhia leuleu hi. September 29, 1921 ni-in si hi.\nPrevious: A ngaihsuthuai thu pawl khat ~ Thang Khan Lian\nNext: Tuhun Khantohna leh Khristianna ~ T. Sawm Lian\nSialsawm Pawi: Khangluite zatzia ~ J. Thang Lian Pau\nZTK-2 Taangkona No. 1


url: =ZAM Thupuak :: 07 May 2017 (Zomi te hongki thahsakna vai Meeting kinei) :: ZOMI DAILY\nposted on 7 May 2017 at 7:00 am Lomkholna: Malaysia, News, Refugee, ZAM, Zomi\nMALAYSIA ZOMI KHUA MAKAI, PAWLPI SIA TE TAWH HOLIMNA :: 01 May 2017 ni in a nasep pih Kawlmi Mr. Soe Thu, U Hla Than I tapa in khutlum tawh hong nusia Mualzang khua Pa Cin Do Langh leh Nu Luan Lam Cing- Guite beh te tapa Tg. Thang Do Mang (Mangpi) kum 25, thu hangin Zomi U le Nau a kuamah peuh ki lungso mahmah tekin 05 May 2017 in ZAM makaihna tawh emergency meeting 3- 6:30pm dong ZAM hall ah kinei thei hi.\nTuasung ah a diakdiak in kawlte hong thah sak te sung pan citaktak a nasem in a boss te maipha zong a ngah a, kitotna om hetlopi in hazatna lel tawh kawlte hong thahsak a nuai mi 3 te phadiak pen, hi bangin a thuak nate uh a Zomi pih ten a thupian hun lian in thei, mu, leh a tangko sak pah ding omlo ahihmanin ahun val khit ciang kithei pan hi.\nTua hang mahin a that te khatbek ki man zoloin ih hihci sih pahpah nate hangin, Zomi u le nau a kua maciat a ding pilvan huai thu tampi ki sutkhawm thei in Zomite Malaysia ah pilvang tak a ih kalsuan zia ding lai tawh hong kihawm khia thei hi.\nKua man a hunlap in a ki phawk loin kawl te in hazatna tawh hong thah sak ih sanggam 3 te pen\n1. Nu Thang Sian Dim -22, kaptel 16.02.2016\n2. Pa Zui Lian -33, Ngente 11. 04. 2016\n3. Tg. Thang Do Mang -25, Mualzang 01. 05. 2017\nTg. Thang Do Mang kawlte hong thahsak vai tawh kisai in Zomite minam neu hihna tawh Kawlgam leh Malaysia ah simmawh bawlsiat thuak mipih te tangthu tomno kaikhawm in Malaysia Zomi te hong van thei ding zum tuam tuam te ah laiphah kawikawi dingin hoih kisa a, ZAM mah vai pua dingin kiseh hi.\nZOMITE MALAYSIA AH PILVANG TAK A IH KALSUAN ZIA DING\nZomi te Malaysia leitang tungah bangci in pilvang tak om ding cih tawh kisai kiho limna ah a kigen thu pawl khat te\nKAWLTE KHUTLUM A IH SIH NONLOH NADING\nKawlte tawh kikhawl lualo ding, Zu dawnkhawm selo ding, Hehsak selo ding, A mualak ah ih om leh ki niamkhiat lel ding, khasum san ni/ khasum sanzah zong theisak selo ding.\nNUMEITE KIKEP ZIA DING\nApple, Kunza cihte hong piak hang ne selo ding. Phone, Nai leh Khedap tulsang,T- Shirt hong leisak hang sang pahpah lo ding. Hong ki awi phat kei leh Zomite hih zah a hong don omkei cise lo ding. Ki maingap sak selo ding. Na lungsim khempeuh gen pahpah kei zaw in.\nBanghanghiam cih leh UN vai leh Gamdang vai ah lamet hong bat nonloh ciang ta khat leh nih nei khin napi hong taisan ngam veve te uh hi. Hih tungtawn in mi tampi a kipuah thei lai ding cihna tawh kong tangko uh hi.\nZAM 2017-2018 PALAI KITEL DING ZAKSAKNA\nIh biak Pasian hong ompihna, Pawlpi leh khua makai te panpihna leh mimal khempeuh pangkhawm a ih sepkhop na Zomi Association of Malaysia (ZAM) nasepna te kum khat hong mualsuah pih Topa min ih phat hi. ZAM ah a beisa kum 11 sung tawntung mipih Zomite adingin pilna, siamna sitlo a mapang ZAM palai leh thudotpiteng khem peuh zahtakna ih pia hi. Topan a om na munah Zomi te adingin hong zatsak semsem ta hen.\nZAM kitel vai ding leh ZAM kum (11) cinna khawmpi vai ding April 24 (Monday) ni in ZAM palai leh Advisors teng tawh thu kikupna ZAM zumpi ah kinei thei hi. ZAM zumpi pan in Malaysia Zomi te a ding itna, cihtakna, hanciamna lianpi tawh a kipiakhia nuam palai tampi nong ki candidate\nnadingun lametna takpi tawh kong zawn uh hi.\nMakai kiteelna ding tawh kisai, akisam bangbang vaipuak na hong nei dingin anuai a Election Committee mi 7 teng kiseh hi.\nAni :7th June 2017 (Wednesday)\nAmun: ZAM Hall\nAhun: 11:00am – 5pm\n2. Khua kipawlna leh Pawlpi kician KHATBEK lutna anei mi hiding.\n3. Mangpau or Malay hoihtak a pauthei, agelh thei hiding.\n6. EC teelcing a ngah peuhmah hunbit in asem theipah hiding. Candidate pen Pawlpi leh Khua makaite phalna leh theih pihna bektawh kipuak theiding (Theihding: Innkuanpih nei nailo “Single” hileh kideihzaw).\n7.Ki teelna hunsungah ami pumpi mahmah aom te bek\nMIN KITAIH TE KISAMSAM TA\nMin kitaih in awk te pawl khat kisamsam ta ahih manin zum hun sung peuhmah ah I phone te hoih tak kem ciat ni. UN pan phone hong pai ciangin koi Department pan cih dong tel hamtang in.\nSamuel Clinic in 31 May dong kikhak ding\nZomi te a tampi tak I zuat tangtang khat ahi Samuel Clinic –Pudu pen a innkhan te behlap leh puahpha nuam uh ahih manin May kha bei dong kikhak ding cih pulakna nei uh hi.\nZSM pan phamsa te phawkna Volley Ball ki demna om ding: ZSM pen 2009 in kipan khia a, ih Zomi pih luang 300 dektak bang kipham khin hi. Hih Malaysia ah innlam hamsatna tawh sum leh paai zongin hongpai hi napi Malaysia leitang tungah thutuamtuam leh vai tuamtuam hang tawh nuntakna hong beilawh ih sang gam te I phawkna in\nVolley Ball kidemna khat kibawl ding hi. Khua ahi a, Pawlpi pan a hi zongin alunglut peuh peuh kilut thei ding hi.\nVolley Ball kidem ding ni pen 08 May 2017(Monday)ni hiding hi.\n01– May 2017 ni in Group khenna kinai a\n1. Phaiza (A) 1. NYA\n2. ZCCM (A) 2. Zampi\n3. Ngente 3. ZCCM (B)\n4. Suangsang 4. New Darkhai\n5. Cikha 5. Phaiza (B)\nKimawlna ding mun pen University Malaya sanghuang sung hi a, amun a hoihna tawh kizui in ei lam pan zong I zuih ding thu te kician tak mah in I zuih ding zong hong thupi ding hi.\n1. Kimawlna inn sungah tui cih loh a dang coke, 100 plus cih te kipua thei lo ding hi.\n2. Ciltui, Sadah, Khaini, Kun cih te I siat khak leh sum tawh hong kiliau sak pahpah ding hi.\n3. Zuu kham sa peuh mah in pai sawm kei hamtang ni.\nVolley Ball kimawlna ding mun paina ding\nGrab/Uber: Pusat Sukan, Unversity Malaya Lembah Pantai, Kuala Lumpur\nZAM zum ah khasim nipi kal nihna(Saturday) 11:00AM in ZAM hall ah Zomite a ding Topa maipha zong khawm dingin kong zawn uhhi. Hong kihel zolo te in thunget na deih uh leh a nuai a siate tungah na zasak un.\nZAM PALAI TE THUNGET\nZAM palai te khasim thungetna 04 May 2017 ni-in kinei a, MMC pawlpi kem sia Gin Do Khup in thapiakna leh thungetna hong neihpih in tha ki ngah mahmah hi. Topa’n siapa leh a pawlpi thupha hong piaksak tahen.\nJMMI antang thugen pawl te ZAM zum ah hong hawhin Zomi te ading bulphuhin zumpi pan in thungetna hong neih sak uh a, ki lungdam mahmah hi. Topa’n JMMI antnag thugenpawl thu pha hong piaksak semsem ta hen.\nDimlo khua EBC pawlpi kem sia Rev. Khai En Cin leh azi Sm Zel Za Ciin te Malaysia hong zin pak sungin ZAM zum ah hong hawh in thungetna leh thapiakna hong nei uh ahih manin ki lungdam mahmah hi. Topa’n thupha tawh hong tuam sak semsem tahen.\nREV. Dr. KAM KHAw THANG(D.D) GALNA\n1. ZAM zum pan Kawl sum 100,000\n2. ZEM-Klang pawlpi RM200\n3. Micheal(Suangpi) RM50\n4. Sia Zam Sian Tuang(Adonai) RM50\n5. ZCF-Kota Damansara RM150\n6. ZCA Pawlpi RM450\n7. ZCF-Canaan RM200\n1. Langh Ngai Hau 8. Kap Gel Thang\n2. Hang Suan Mung 9. Mang Lian Pau\n3. Mong Za Thang 10. Don Deih Kim\n4. Niang Sian Cing 11. Mang Lian Pau\n5. Hau Lian Thang 12. Thang Min Lian\n6. Cing San Lun 13. Cing Sian Hoih\n7. Mang Pi 14. JK Mung Khan Khual\n1. Dim En Ciin(Singlei) ACTS\n2. Thang Gin Mang(Phaiza) HUKM\n3. Cing Lawh Kim(Valvum) Ampang Hospital\n2. Factory-Asa sat ding/Aksa deliver ding Mi-3kideih\nNasep hun-8am-5pm OT omlai. Offday- every Sunday \nKhasum-Rm-1000 -OT om. Omna pia- An pialo \nZAM member te a ding nasep tuamtuam om hi. Nasep leh Zato lam tawh kisai Contact : Sia Khuppi 016 3838 014\n1. Mualzang khua kipawlna RM50\nPrevious: Vondeih Kep Ding – 108 (Dimno’ Pa)\nNext: Bangladesh gammi khat ii nasep leitung ah adeihhuailo penpen nasepkhat in ki gensak


url: =Global Buanli Family: Tulaai Leitung Thuthang Tuamtuam Updates April 21, 2014\nTulaai Leitung Thuthang Tuamtuam Updates April 21, 2014\n· Kawlkum pi in Kilem nading a Kachin minamte gaaldona tawh asepna tawh kisai in KIO in sangthei lo uha, Mualmi kilemna encik pawl NCCT inzong bangmah maailam kikhin nawnlo ding a adang kihona sate ki enpha photding ci in April 21, 2014 ni in taangkokhia uhhi. Kawlgam kumpi kilemna vaaihawm lampan bel atheikha kineih in mainawtding in kiding nong uhhi. Hi cibang a NCCT geelna aomna hang in UNFC sung ah agial ongdawkzetzet ta a , Mipi leh gam akhualtaktak lo Za leh NGO huhna peuh angaklah pawl gentehna in CNF tepawl phun pian litlit ta uhhi.\n· Pingpei thukhun kici 2008 kum a kawlgam gaalkaap ten adeihkaih uh kawlgam thukhunpi phuahphat nading leh koicibang a gamtaang ding cih thu 8888 makaai te leh Daw Aung San Suu Kyi April 21, 2014 ni in Yangon Daw Suu inn ah thukikupna khat nei uhhi.\n· Ukraine gambuaina te leh maailam kalsuan ziading thukikum khawmding in US Vice President Joseph R Biden Jr April 21, 2014 ni in Ukraine gam I khuapi Kyiv khuapi cidam tak in tungkhin ta hi.\n· South Korea gam a kibung Tembaw hawlte leh naseem te in thunei te thupiak bang in Tembaw atuahsiat khit ciang Tuipeu nawllam nehding in thukipia himah leh thu manglo uha, Mipi te koimah paikhia saklo in amau teng asuahtaak theihnading in taaikhia masa uh ahihman Mithat ahi uhhi ci in President Pak Geun- Hye April 21, 2014 ni in mawhsakna genkhia hi.\n· Syria gam sung ah sawtpi sung Tualgaal apian dikdek khit ciang President kiteelpi ding ongtungding June 3,2014 ni hiding a , President adem nuam peuhpeuh in April 22,2014 nipan Register bawl in diangziahziah thei ta ci in Syria Parliament in April 21, 2014 ni taangkokhia uhhi. Hih Tualgaal sung in mi 150,000 si a, mipi 9million in inn le lo nuasia in gaaltaai uhhi\nPosted by Thang Khawm Pauzomi at 1:37 AM


url: =Tedim ah meeting om cih thu kiza sawn\nTedim khuapi ah Rev. Nang Lyan Kap (President of Tedim Christian Fellowship) makaihna tawh October 4,2015 ni-in Tedim khuapi sung a om biakna pawlpite leh kipawlna tuamtuamte pan makai 30 val samin Timothy Bibel School ah Tedim khuapi sung khantohna ding a nuai abang in kikupna thupitak nei uh hi.\n(1) Anti-Drugs: Tedim khuapi sungah kham theih zatui kizuak thak om ahih manin, bangci bangin khaktan leh dalcip ding?\n(2) Anti Corruptions: Chin State kumpi zumpi lam pan khantohna ading project hong kipiate sung pan 50% zong tawh kisemlo ahih manin, bang cih ding? I gamah nekguk / simtatna lian lua ahih manin bangci do/ suksiat ding?\n(3) Media & Journalism: Tedim gam thanem mahmah ahih manin bangci bangin maban kekbeh thei ding?\n(4) 2015 General Election: Kiteelna tawh kisai Tedim khuapi sungah party tuamtuamte' thute kitheilo/ kiteello lua ahih manin, Party kim pan makaite mun khat ah sam khawmin thugenna nei sak ding?\n(5) Sihna /Dahna vai: Tedim khuapi sungah sihna / dahnate ah supna, baina kibehlap lua in, Sagawh zulup tam lua mahmah ahih manin bangci in puahpha thei ding?\n(6) Cycle zatzia: Kum cinglo cycle hawl leh zukham kawm Cycle hawl tam lua ahih manin bang cih ding?\n(7) Television vai: Tedim khuapi sungah TV tawh kisai abeisa hun lai a kingah ngeisacMyawaddy le MRTV te tun kingah nawnlo in, thuthak (News update) kingah zolo lua ahih manin bang cih ding? cih thute nasiatak kikupna nei in, a paikhawm mipite Rev. Nang Lyan Kap in Cocacola tawh zindona nei cih kiza hi.\nSource: Tedim Post\nEdited & Posted: Tongsan Media Group\nwrite my paper for me\tlink\n5/25/2016 08:41:07 pm\nWe can see that members of that meeting are not active because they looking lazy and using mobile phones. These things are the not allowed in meetings to take some good decisions according to experts.


url: =Tedim Pau hong pianna ~ Dr. James Dongno :: ZOMI DAILY\nTedim Pau hong pianna ~ Dr. James Dongno\nposted on 1 August 2014 at 1:05 am UTC+8 Lomkholna: Article, JamesDongno, Literature\nKampau in ong kinai sak in, ong gawm khawm aa, minam khat ong suak sak hi. Pau om masa lo-in minam om thei lo hi. Minam kician khat i hih nadingin, pau, athupipen khat ahi hi. Tua ahih ciangin, i taang pau, i Tedim pau bangci bangin ong piang khia cih i theih ding thupi hi.\nMi pawlkhatte-in “Tedim pau pen, Tedim ah i teen khop ciangin pau nam tuamtuam kigawmna pan ong piang khia hi “ ci-in agen, lai aa a-at uh i za, i sim kha zeelzeel hi. Hih pen athupi mahmah Tedim mi nampi khat ii taang-pau, i common dialect, i Tedim pau, ong pian khiatna taangthu laai-gil hi aa, zaangkhai laak lo-in, limtak ngaihsunin i etcian phat ding thupi kasa hi. Tangthu siksanin, logical, theithei dingin i enpha ding hi.\nI. PAU TUAMTUAM KIGAWMNA PAN PAU NAM KHAT ONG PIAN KHIATNA\n‘Tedim ah i ten khop ciangin pau tuamtuam kigawmna panin Tedim pau ong piang khia hi’ i cih ciangin, “pau-kee tuamtuam, (Teizang, Saizang, Sihzang, Zo, Thado pau, ctp.,(cihtepawl) kigawmna pan, a-om ngei nai lo, kam-pau thak (Tedim pau), ong piang khia tawm, ‘evolved,’ hi “ cih nopna ahi hi. Ahi thei ding mah hiam?, akizuun mawk hiam? limtak i enpha ding hi.\nHih mite kum tampi sung ong om khop zau uh ciangin 5th Century panin 11th Century dong, ( kum 600) khit ciangin Old English ong piang khia zo pan hi. Tua khit, Middle English pen 11th pan 15th Century dong ( kum 400 ), tua zawh ciangin 15th pan 17th Century dong ( kum 200 ) khit ciangin Early Modern English ong piang pan aa, tuni aa ki zangh Modern English pen 17th Century pan tu ciang , kum 300 val bang hun saupi la hi. A vekin, tua pau nam tuamtuamte kigawmna pan kum 1500 val khit ciangin, tuni aa kizangh English pau piicingtakin, ong suak khia, evolved, zo pan ahi hi. (History of the English language, Wikipedia Encyclopedia; Cecigani Fousto 1981, Mallory, JP 2005 and Simek, Rudolf 2007 te ki-etkak )\nTua ahih leh, Tedim ah Zomite i pau tuamtuam kigawmin pau picingtaak khat ahi, ‘Tedim pau’ ong pian khiat nading zah dongin bang tanvei Tedim ah i teeng khawm ngei hiam?, i ‘suulzuih’ ding hi\n2. Tumaa Tedim ahk. Tedim-Masa : ( Former Tedim ) : Hih pen Tedim kisat pan kipan, Mangkang kumpi-in Tedim ahal ciang sung teng ahi hi. ‘Tedim’ ci aa min aphuak Thadote hi dingin tangthu kan pawlkhat-in um uh hi. Bang hanghiam cih leh, ‘Te’ cih pen Vansangdim bual tui-in nitang lengin ‘te’ cihna hi in, ‘dim’ pen Thado pau-in ‘bual tui’ cihna ahih ciangin, Tedim min Thado-te phuah hi dingin um uh hi. Thadote-in zong tuni dong mah, “Tedim, ko khua hi” ci liuliau lai uh hi.\nGuite Pu Gui Mangin, na sat in Tedim na phuak hi zong kici hi. Zote Pu Em Do in zong sat ngei aa mi dang zong om lai hi. “Khukpi, ko Thawmte khuat hi” ci-in a-angtanpih zong om taleuleu hi. Hih hun sung ii atuung, earlier, lamin kiteeng zeel ahih hangin gal leh sa hangin, ki lawi zeelzeel hi. Anunung lam, later, hun ciang bekin hoih takin kiteeng khawm pan hi. Ahih hangin Mangkang kumpi-in ong hal ciangin hih Tedim Masa ong bei leuleu hi. Zomi kuamah teeng nawn lo in Mangkang kumpi-in ong la hi.\n1800 kiim pawl aa kipan Tedim ah tawmtawmin kiteng kik aa, gal launa ong tawm-zaw ta ahih manin, kilawi nawn lo-in khang to semsem hi. Ahih hangin Pawi gal, Meitei gal ki lauthawng lai simsim ahih manin, Falam gam Dalang hausapa, Pu Khuangceu tawh akimeltheih, Pu Kam Hau, Tedim hausa dingin Mualbem pan kizol aa, 1840 kum aa kipan Pu Mang Gin leh Pu Khoi Lam-te tawh (MKK) ong makaih uh ciangin Dimtui vang khua, inn 300 val aphak dong ngaihmuangtakin Tedim ah kiteng khawm hi. Hih pen minam-kee tuamtuamte Tedim ah kihelzau-in ngaihmuang-takin i ten khop amasapenpen hun ahi hi.\nAhih hangin kum 50 bek sawt hi. 1889 kum ciangin gamkeek Mangkang kumpi-in Tedim haal ( Dr Desmond’s Kelly’s Burma Campaign, page 29 ) ahih manin kinusia-in, ‘Dimtui vang khau-inn 300 val, Tedim – Masa (Former-Tiddim) ong bei ta hi. Tedim khua anunungpen akilawihna ahi hi.\nHih hun tomno, kum 50 sung bekin i pau tuamtuamte kigawmin Tedim pau khat ong piang tawm, evolved, thei lo ding hi. Banghang hiam cih leh ei sangin, atamzaw, sumzuak-sumleina leh lai anei khin, aki helzauzaw, Europe gam mite nangawn kum tul nih dektak ateen khopna sung uah, Mangpau-aluui, Old English, ong pian nading bek nangawn kum 600 val kisam hi. Tua nangawn, apiicing Mangpau, English, hi nai lo lai hi.\nI pau-kee tuamtuamte kigawmin pau nam khat, Tedim pau, ong pian khiat nadingin kum 600 sangin sauvei la zaw kaan lai ding hi. Bang hanghiam cihleh, trades i nei kei hi. Lai i nei kei hi. Amimal mahmah i tawm hi. Kum 50 sung bek kihelzau-in Tedim ah i teeng khawm ngei hi. Tedim-Masa ii anununglam, MKK hun, kum 50 sung bekin, pau nam khat piang khia thei lo ding hi.\n3. Tu-aa Tedim hun : ( Today-Tedim ), 1910 pan tuni dong : A nihveina nuamtak i teen khopna : Gam-keek Mangkang kumpi-in Tedim ong haal ciangin Tedim masa ong bei-in kum sawm nih sung Tedim ah Zomi ateeng om lo-in kinusia hi. 1891 kumin Tedim ong la (KBC), aa, ong tonpih uh anasem Gorkhate, Kala sumbuk bawlte leh Sen inn lam thei khutsiamte bek na teeng uh hi.Tua hunin Tedim ah Golkha pau leh Urdu pau bek kizang hi.\nTu laitak aa i Tedim khuapi ( Today Tedim ) ah, 1910 kiim aa kipanin Zomite tawmtawmin kiteeng kik panpan hi. Tua Zo mite, Losau minam-kee, Pu Neng Thawng, Teizang minam-kee Pu Pau Za Kam, Saizang minam-kee Pu Gin Thual, Pu Thang Langte, leh Khuano minam-kee, Pu Thawng Cin ( tawmvei khit ciangin, ciah kik ) te Tedim ah nateeng masa uh hi.\nPu Neng Thawng Gawngmual khua pan hi aa, Lamzang-Losau pau ( Lai i neih ciangin Kamhau pau kici ) na zang hi. Pu Pau Za Kam, Teizang pau, Pu Gin Thual leh Pu Thang Langte, Saizang pau, Pu Thawng Cin, Khuano pau na zang ciat uh hi. Tua zawh kum thum, 1913 ciangin, Lamzang-Losau pau ahi, Kamhau pau tawh Zolai ki bawl hi.( anuai ah acingzaw-in) Hih kum thum hun sung bekin i kigawmna pan pau athak, Tedim pau, ong piang lo ding hi.\nTua hi aa, Tedim ki sat maa aa kipan, Tedim Masa (Former Tedim) hun nih sung ahi zongin, Tuni aa Tedim ( Today-Tedim) hun sung ahi zongin, i pau tuamtuamte kigawmin Tedim Pau ong pian, evolve, theih nading zahin hun, mun leh thu om ngei lo hi.\nII. PAU TUAMTUAM KIGAWMNA PAN AHATPEN TAANG-PAU ONG SUAHNA:\nTu aa ih taang-pau ‘ Tedim pau’ thu i gen ciangin, Losau-Lamzang thu gen loh phamawh hi. Banghang hiam cih leh, i taang-pau, Tedim Dialect, pen akhanglui mahmah Losau-Lamzang mite pau-awkaih ahi hi. “Lamzang aphat lai-in inn 700 ciang pha in Guite Pu Mang Sum in Ukpi sem hi. A sialkong aa asuan mawng kung tu-in po lai hi” ci-in kum 87 apha Pu Lo Za Khen leh Pu Thang Khen Cinte-in Rev Thang Khawm Pau tung ah 23.05.2014 ni-in a interview-na ah gen uh hi. Tedim inn 300 aphak ma pekin, Lamzang inn 700 na pha khin ahih ciangin, akhanghaam mahmah khua lian khat ahi hi.\nLamzang pen Geeltui tawh ki khan-gual hiamhiam dingin ki-um hi. A mite zong, Teizang, Saizang, Sihzang, Zo, ctp.(cihtepawl); tawh Ciimnuai hun lai pekin a om khinsa, Lamzang (Losau) minam-kee ahi hi. Tangthu aa kigen, Phucil leh Nan Tal zong Lamzang ah na teng uh hi. Nan Tal asih ciangin a zi, Nei No (Ni No zong kici) in la phuak aa,: “ Nan Tal na han tualzaang ah ee, Sialcing naupang lam nalingling ee//, Nan Tal nong lam ding sang ee “ (Rev. Dr Go Za Kham kiangpan) Hih hun lai pek aa kiphuak lamalte i et ciangin tuni aa Losau pau mah na hi khin hi.\nHun khat lai-in Lamzang Hausa Pu Thang Go in a zikik leh a tate nih tawh Losau khua (anihveina) na sat hi (Zomi Encyclopedia- Sia Pum khan Nang) Losau pen Lamzang khua gei hi aa, amite zong Lamzang pan mah ahih ciangin, Losau mite Lamzangte/Lamzangte Losaute mah ahi hi ( Pu Lo Za Khen 23.05.2014). Tua ahih manin, khanglui, upa mite-in, Lamzang awkaih azang, Anlang, Gawng, Kansau, Lailui, Ngennung, Thangkhal, Tonzang, Tuithang, Suangsaang, ctp., ‘Losau mi – Lamzangmi’ na ci uh hi. ( Pi Ging Zen, No. 1, Pu Vum Tual,. No. 2, Page 6 leh Pu Dam Khupin agen, atupa, Pu Kham Go Pau zakna bang, Pu Kham Zen, ctp. …. )\nJ H Cope Topa 1910 kumin Tedim ong tun khit ciangin “ Zolai ong bawlsak ding aa aki pat, hunin Kam Hau uk kici i gam sung ah pau nam 10 val bang na om khin hi. Tuate-in: Teizang, Khuano, Phaileng, Losau, Paihte, Dim, Saizang, Zo, Thahdo, Hualngo, cihte ahi hi. ( ‘Tedim pau tawh Zolai ki bawl cilna’ Pi Luan Za Cing )\nZolai aki bawl ding ciangin, siahkai tingteng, Thahdo, Zo leh Paihte hausa gukte-in Tedim khua sung aa kizangh pau tawh bawl ding adeih uh ciangin, (Pu Ngul Lang’ Diary), Cope Topa-in Tedim khua sung aa kizangh pau tawh ong bawl sak hi. Tedim khua sung ah bang pau kizangh cih, i en ding hi.\nTedim kiim teng ah Losau pau-awsuah azang tingteng Gawng, Lamzang, Lailui, Ngennung, Thangkhal khuate leh, Lamzang-Losau tawh awsuah akinaipen, Saizang pau azang, Teklui, Lailo, Tualzang, Sezang, leh Saizang khuate-in Tedim uumcihin om diimdiam uh hi. Tedim pen Mangkang Vuandok zum omna leh sumbuk om masakna khua ahih ciangin, vanlei ding, vanzuak ding, zum vai leh apai, ahawh mawkmawk dingin hih khuate panin ki nilehin nisimin Tedim nawksuk-nawkto uh ahih manin, Tedim khua sung ah Losau, (Lamzang) pau leh Saizang pau akizangpen pau ahi hi.\nTua hun, 1910 kiimin Kamhau Uk sung ah, Tedim Pau cih om lo hi. ( Atung ah, Tedim pau tawh Zolai kibawl cilna.) Om hi leh, na kihel hamtang ding hi. Tua ban ah, Mangkang kumpi-in, i ngeinate ong kem suak sak lai-in, siahtung-siahphei zong ong pia sakin, Kamhau upadi zong ong zang sak lai ahih ciangin, ‘Tedim Pau’ om hileh, ‘Tedim Dialect’ na ci ding hi. Tua tham lo-in, Tedim aa omte-in zong na deih, na kal ding uh hi. Om lo ahih manin, Tedim khua sung aa kizangh Losau (Lamzang) pau tawh Zolai kibawlin,‘ Kamhau Dialect ’ na kici hi.\nPau-kee tuamtuamte lak pan Losau-Lamzang pau ong thahatpen hi. Tu-ni aa i Tedim khua sung ah akizang masapen pau khat ahi hi. Cope Topa-in Tedim khua sung ah kizangh Losau pau tawh Zolai abawl ciangin, Losau mi, Gawngmual khua Sia Cin Lang in na huh hi. ’Kamhau Dialect’ ci-in saang ah kisin sak ahih manin official dialect, ong suak aa, zum lai leh laipai khempeuh Kamhau pau kizangin, i gambup ii taang pau ong suak hi. Tua hun lai-in Kamhau gambup pen tu aa Tedim gam, Tonzang gam leh Kansau gamteng khempeuh ahi hi.\n1948 kum, Independence i ngah khit ciangin, hun ong kikheelin ‘Kamhau’ cih sangin damdamin, i gambup a-uk Vuandok zum omna, ‘Tedim’ ong minthang zaw semsem aa, Subdivision ong suah ciangin ‘Tedim pau’ ci-in ong nung-pian ahi hi.\n’Tedim pau’ cih kammal, tangthu tawh i et ciangin, 1948 khit ciangin damdamin ong piang hi pan aa, khangmoi mahmah hi. Kamhau Gam ii pau-in Kamhau pau ahih mah bangin, Kamhau, Tedim tawh i laih ciangin, ‘Tedim pau’ zong ‘Tedim Gam bup ii, i taang pau ahi hi.\nEt kikna : 1. Earlier part of Former Tedim hun : Kiptak kiteeng lo-in, ‘tap kuavei kiluak’ hi Tap kuavei ki luak ahih ciangin giatvei, gal kitai hi ding hi. I pau kigawm man lo ding hi. 2. Later part of Former Tedim hun : kum 50 sung bek nuamtakin kiteeng khawm hi. Kampau khat kum 50 sung bekin, evolve, thei lo ding hi. 3. Today-Tedim, (Tuni – aa i Tedim), hun : Tedim akiteen zawh kum thum ( 1910-1913) khit ciangin, Kamhau (Losau) pau-in lai i nei hi. Kum thum sungin, Losau, Saizang, Teizang pau pan pau nam khat piang khia, ‘evolved’ lo ding hi.\nHih teng i et cing dimdem khit ciangin, ‘Tedim pau’ i cih, pen, akigen mawkmawk bangin “Tedim ah i teen khopna pan ong piang khia pau hi phiingphiing lo hi. Ciimnuai laipekin a-omsa, Losau pau hi aa, Phucil, Nan Tal, Nei No-te zong Lamzang-Losau pau-in la na kiphuah khin uh hi. (Neino-in Nan Tal a la phuah)\nLamzang – Losau minam-kee thu, ka tuah khak ngei thu nih :\n1. Ka neu lai, Tuu-aa Tedim (Today Tedim) ah inn 30 val bek ka phak lai-un, ong peemta, Pi Ging Zen pen numei pilvaang, tangthu-tuanthu athei mahmah nupi khat ahi hi. Amuiciai ciangin, ko Tedim naupangte ong phin thei zeel aa, “ Hei, Tedim naupangte, kiphasak kei un, Losau mi ka hi uh! Tedim bulpite ka hi uh maw ! ” ong ci thei zeel hi. Ni khat, Ginpi (Kim Khua Gin) leh ‘NaSuan (Nang Za Suan) hehin “ Lo nei beek kei uh teh; na huan uh lah sau pet kei “ acih uh leh suang tawh deen ong sawm mawkin deel zeenin ka tai keek uh hi. A mau Suangsaang khua pan ong peem uh hi aa, awkaih pen, Lamzang-Losau i cih te ahi hi. Tedimte’ bul, ‘Losau hi’, ci hi. ‘Tedim pau ii abuipi Losau pau hi’ zong, aci hipah hi.\n2. 1948 kum, Independence ih ngah khit ciangin, Tedim gam ah amasa pen Party nih mee tawh kiteelna om aa, tua hun laitakin Pu Vum Tual Tedim ong pai khat tawh kituak hi. Ka pa, Gin Thual, tung. “ Hih pen Thu Hoih Vaihawm Pawl ( THVP ) leh Khamtung Suahtak Vaihawm Pawl ( KSVP ) kiteelna hi aa THVP te pen Lamzang mi – Losau mite-in panpih zawdiak in tua lo tengin KSVP panpih uh hi. Kei zong Lamzang – Losau mi hi’ng. Ahi zongin ke’n ka mee-tang ……- te pia ning” ci hi. ‘Losaumi ‘ akicih ciangin, suang tawh deen ong sawm pi Ging Zen’ khuapih sa-in kihta sim pian pah ka hih manin ka mangngilh thei ngiat kei hi.\nPu Vum Tual pen Kansau khuate hi aa, Losau-Lamzang pau awkaih azang khuate khat ahi hi. Tapidaw suak masa, a khua ah Pawlpi keem sia hi-in Tedim ah Sangmang F O Nelson tawh ki mu dingin ong pai sialin ko inn ong tung den hi. Mite thudot, tangthu aciing mi pil khat zong ahi hi. Kansaute Losau-Lamzang mi hi ci hi. Kansaute pau zong Losau-Lamzang pau hi aci zong hi pah hi.\nTedim ah i teen khopna panin pau tuamtuam kigawmin Tedim pau ong piang khia tawm hi lo hi. ‘Tedim’ kici kammal a om maa, Ciimnuai hun lai pekin ‘Lamzang / Losau mite pau’ ahi hi. 1910 kumin Tedim gam sung aa pau nam sawm a kiciamtehna sung ah ‘ Losau pau’ om hi. Tua Losau pau Zolai akibawl 1913 kum ciangin, ‘Kamhau pau’ ci-in min kilpia hi.1948 kum nunglam ciangin hun ong kikheelin, damdamin ‘ Tedim pau’ ci-in kikhel leuleu hi.\nMailam ah hih i ‘Tedim pau’ pen ‘ Zopau ‘ icih hun zong ong tung lei ding hi ci-in ka um hi.\nPrevious: Pi Ngai Khan Cing (Kum 62) in hong nusia\nNext: Hongnusia Tg. Lang Khan Kai (thu tom-cing-kim)\nZomi Pu says\n27 January 2017 at 2:20 am\nZomi Tedim pau icih pen kuamah aneituam omlo tengtapau ahihi..tuabang in deihkaih luatding hilo hi.. Lamzang khuapen minamkim kitun tuahna khuakhat hi..\nTedim khuapi pan-a pauhong piangtawm Zomite tengtapau, Thado, Teizang, Sihzang, Zo, Saizang, Dim, Vangteh, Paite, Khuano, Losau, Hualngo, Phaileng, Thangkhal ( Haupi ), Gangte, Vaiphei, Hmar, hih awkaih 16: tepau aki gawmkhopciang a Tedim pau hongpiangkhia ahi hi.


url: =70-1h kiss~A-level in Maders\nHi guys. My name is Diana. I LOVE what I do, and you will too (...) Maders


url: =Lawp mahmahna leh ngimna hoih tawh nasep akipan uhhi ~ Hau Sawm Dim :: ZOMI DAILY\nLawp mahmahna leh ngimna hoih tawh nasep akipan uhhi ~ Hau Sawm Dim\nposted on 10 March 2020 at 8:22 pm Lomkholna: Biakna, News\n1. Nehemiah in Pasian kiangah antang in thungen hi. Thungetna tawh nasep kipan masa pen hi. Pasian’ huhna tawh ma kitun hi, cih phawk khial ngei loin Pasian liansak den hi. (Prayer/Glory to God).\n2. Kumpipa kiangah thupianzia teng genin suahtakna ding leh gampuah kikna ding phalna ngenin van leh na kisam teng zong ngen pah hi. Pasian’ maipha ngah ahih manin kumpi maipha zong ngah hi. (Work with authorities).\n3. Nasep a kipat taktak matengin a ngimnate gen thang gawp loin gen hun ding gen loh hun ding thei siam hi. Mite ihmut kal sungin khuapi sung khempeuh vel dikdek masa hi. (Survey/Research).\n4. Nasep a kipat ding ciangin bang teng kisam en khol masa a, nunun ding leh masak ding khentel diudeu hi. (Plan/strategy).\n5. Nasep a kipat ding ciangin Pasian’ mi siampi ahi Ezra tawh sem khawm hi. Pasian’ nasemte tawh pankhop siam hi. (Coordination/find the right people).\n6. A geelna bangin sep ngam lah leh nawk ngam loh nei lo a, mipite tungah thu sun siamin lawpsak dan zong siam hi. Mipite in theih ding a kilawmte a theihna dingun hoih tak gen siam hi. (Courage/encourage).\n7. Panmun hawm siam hi. Mite’ kivakna zui-in a panmun ding uh hawm siam, seh siam hi. (Management/Administration).\n8. Pua lam pan leh sung lam panin langpanna nasia mahmah kawmkal ah a ngimna leh a geelnate hanciamin citak takin sem veve ahih manin lawhcing hi. (Discernment/determination).\n9. Pasian, Kumpi, Siampi leh mipite a pan khop manin kuamah in khaktan zo lo a, a veina, a ngimna leh a tupnate taksuahsak zo hi. (Partnership/teamwork).\n10. Nehemiah pen laymen khat hi lel hi, kici thei ding hi. Ahi zongin a nasepzia i et ciangin veina, lainatna, tupna, sawm tentanna, hangsanna, Pasian leh kumpi tawh kizop siamna, Pasian’ nasemte leh mipite tawh pankhop siamna nei ahih manin ni 52 sungin kulhpi puahphat nasep zo uh hi. (Vision/mission).\n11. Lawp mahmahna leh ngimna hoih tawh na a sep uh ciangin kuaman khaktan zo lo a, ni tawmno sungin na lianpi sem zo uh hi. (Passion/patient).\n12. Kulhpi ciang pha bek hi loin Pasian leh mipite kizopna zong puahpha uh a, kha lam khanlawhna lianpi piang hi. Tua in mihingte khat leh khat kizopna lamah zong kipuahphatna (Social justice/reform, transformation & economic reform) tawh kizom hi.\nNehemiah kammal thupi diakte:\n1. “Hih thu ka zak ciangin tusukin ka kap niloh a, ni tampi sung an tangin, vantung Pasian kiangah thu ka ngen hi.” NEHEMIAH 1:4 TDB.\n“…Hong pai un, zahkona i ngah nawn loh nadingin Jerusalem kulh ciangpha ni,” ka ci hi. Tua ciangin amaute in, “Tu-in nasep kipan pah ni,” hong ci uh hi. Tua ahih ciangin lawp mahmahna le ngimna hoih tawh nasep a kipan uh hi.” NEHEMIAH 2:17-18 TDB.\n“Tua ciangin amaute dawngin, “Vantung Pasian in ka maa uh hong telhsak ding a, ko ama nasemte in nasep a kipan ta ka hi uh hi…,” ka ci hi.” NEHEMIAH 2:20 TDB.\n“Mite’ launa ka muh ciangin, uliante, mi ukte, le mi khempeuh tungah, “Amaute kihta kei un. Na sanggamte, na tapate, na tanute, na zite uh, le na inn na lote uh a dingin hong dosak, a lian a kihtakhuai Topa phawk un,” ka ci hi.” NEHEMIAH 4:14 TDB.\n“Kulh-a cian’ ding na a nawn mite in a khut langkhat uh tawh a van puak uh lenin a khut langkhat uhah galhiam tawi uh hi.” NEHEMIAH 4:17 TDB.\n“Ahih hangin keimah in, “Mi kei bangte tai ding ahi hiam? Mi kei bangte a suahtak nadingin biakinn sungah bu ding ahi hiam? Ka pai peuhmah kei ding hi,” ka ci hi.” NEHEMIAH 6:11 TDB.\n“…Tu-in ciah un. Anlim tuilim ne-in thadim unla, a nei zo lote zong va kholh un; bang hang hiam cih leh i Topa a dingin tuni pen biakna ni siangtho ni ahi hi; dah kei un, bang hang hiam cih leh Topa’ hong piak lungdamna in note hong thahatsak ding hi,” a ci hi.” NEHEMIAH 8:10 TDB. Hau Sawm Dim\nPrevious: Sia Khampeek (Tongsan pu) in Doctor of Divinity ngah lungdam pihna\nNext: COVID-19 ~ Jam Daniel\nKammal kilawm pawlkhat (azom 27 August)\nMyanmar Tourism Ministry te’n Hotel saap khiamsakding ci


url: =Home Jobs in New Delhi NCR - Connect with hiring mangers for Home Jobs in India Home\nHome Jobs in New Delhi NCR\nTop 10 challenges for public sector banks in India - Do you know?? Flood Management in India\nis honesty... still in fashon... Call Center Jobs


url: =Britain gama Pasal upapen sita ~ TK Lian :: ZOMI DAILY\nposted on 2 December 2016 at 11:07 pm Lomkholna: News, Thangkhanlian, World\nDec. 2, 2016: Britain gam-a upa pen a kiciamteh leh Great Depression a tung hun, Space a Russiate kah hun, Titanic tum hun, Galpi Khatna leh Nihna hun ma-in a piang John Mansfield kici kum 108 a phak khit nungin Nipini in Derbyshire County ah si ta hi.\nJohn Mansfield (Jack a kici zaw) pen 1907 in piang a, kum 109 a cin’na ding ni 16 bekin a sap in si hi. “Britain’s oldest man” kici ciamtehna (record) a ngah khit nipi guk khit in a lupna ah ihmu in si hi ci-in Metro.co.uk in suaksak a, Prime Ministers 19 vei leh kumpi (monarchs) nga vei kilaih na mu kha hi ci-in gen beh hi.\nJack in tupa (grandchildren) 10, tusawn (great-grandchildren) 15 leh tusawnsawn (great-great grandchild) khat nei a, a zi tawh ta guk nei a, a upa pen kum 84 mi ahi hi. Jack pen a neu cil in lokhomi hi a, a khangham khit nungin suangmeihol hawm in pang hi.\nA sihna hunah a tapa kum 70 mi Richard Mansfield zahtakna (tribute) pia in, thugenna nei a, a pa’ tung panin thu tampi a sinna leh tangthu tampi a theihna thu gen hi. “Ka pa’n tu kumin a club deih mahmah Man United in league title ngah thei ding hi ci hi,” ci-in gen hi.\nJack pen December 10 ciangin Mayfield ah kivui ding a, dahpihna a kihel ten ama’ club deih Manchester United phawkpihna lahna dingin puansan a silh kim tekna dingun ngetna bawl uh hi.\n#Zomi Tukpeng uk Manchester United Fans pawl zong kihel theih ding hi 😀 Thang Khan Lian\nPrevious: India Supreme Court in National Anthem leh Flag zatding thukham abawlna thu etpakna ~ TK Lian\nNext: Putin in Trump tungah kilawmtatna dingin akhutzak ~ TK Lian


url: =Phone etkawmkawm in numeikhat Lift sung alutleh tuksuk in akhe ki vattan :: ZOMI DAILY\nPhone etkawmkawm in numeikhat Lift sung alutleh tuksuk in akhe ki vattan\nposted on 8 January 2018 at 12:00 am UTC+9:30 Lomkholna: China, News, Sawltak, World\nChina gamsung ah numei khatin a phone limetlua in, datlika “Lift” sungah alutleh akhe awksakkha hi. Tualaitak Lift pen thakhatthu in kahtovat sawnsawn ahih manin, akhe vattanlian cih Dail Mail pan kiza hi.\nHih thupiangpen CCTV panin Video Record aki etkik ciangin numei asamtompian khat Phone enkawmkawmin Lift sungah lutphei hi. Tua Lift sungah alutlian laitak in kisuikha in thakhatthu in tuksuk hi.\nLift kongkhak kawmkal ah akhe awkcitciat in, tualaitak Lift pen kahtovat sese hi.\nIqiyi Website te genna ah tua numeinu pen Lift sung alutma in Phone bekbek limetlua cihi. Lift atun cianginzong a phone mah enkawmkawm in, Lift sungah lutphei hi.\nAnung ahzong numeikhat in azui hi a, atonkhawm uh ahihi. Ahi zongin tua numeinu pen kamphatna tawh lutphei manlo in, suakta bilbel hi.\nVideo: Woman staring at her phone has her leg cut off after getting stuck between elevator’s closing doors before the faulty lift suddenly goes up\nTua Lift pen numeinu akhe a awkkhit phetin thakhatthu in atungah akahto hi a, Floor thumtak akahtoh khitciangin khawlcippan hi. CCTV sungah numeinu ii akhe Lift in avattan laitakzong ki muvat a, tua numeinu pen kawilingleng in sualtungah lumcip suak hi.\nAkhe pen dokkhia dingin aki tomtom hangin, dokkhia theilo hi. Tua numeinu pen akhe akhuknuai ah ki tankhia liuleu cimawk hi.\nMore: Inndawl 25 Floor pan Lift kisia in aki hotkhiatsawm pasal khat kiasuk in si\nHih tuahsiatna apianhun taktakpen abeisa 21 June 2017 ni kici a, ahi zongin hih Video Clip pen tudiak in hongki khahkhiapan ahihi. Tuahsiatna apianna munpen Shanghai, Zhongshan West Road sung aom Conch Building ah kici hi. Phone zatpen kidop huai mahmah cih hong phawksak phapha hi. (News kigelh tepen laimal adiklo khatlenih omthei khading hi. Kuamah hun awng anei pikpek omlo ihhih manin, laimal khialhna te ki elkoko lozaw in, ki theihsiamni cih kongthuum uhhi.) Sawltak #zomidaily\nPrevious: Shanghai khuapi geinai ah tembaw nih kitaih, mi 32 mangcip\nNext: Thailand, Phuket Airport ah pasalkhat aguaktangin om, a ektawh mi densawm\nNumei hoih in a ma khuat\nThai gamsung Mae Sot ah Kawlgammi nasem in aom 300 val kiman\nMeileng tailai maiah aki taihlupsaksawm numei khat ki lehkaihman


url: =Kawlpi Ah Vanzuakte Kisit ~ Thu Tatuam (Siyin News)\nKawlpi Ah Vanzuakte Kisit\nTuesday, July 19, 2016 Kawlzaang No comments\nKawlpi district huam, anneak tuidawn taw kisai vaipuaknei director le assistant , palik le kumhpi department pan vaipuakneite in, vanzuakte ii toaikhaiteena neak tu kilawm/ kilawm ngawlte zii ah pai in sittel ci hi.\nMyoma Zii sung teng pai in, toai maan zak le zakngawl en in, neak thei tatuam te ii ciangtat ni kantan le kan ngawl en ci hi. FDA pan neak tu kilawm ngawl ci'n apulaakte zuak le zuak ngawl zongh en ci hi.


url: =Ezra 9 | Siantongluan\nHih thute khempeuh a kisep khit ciangin keima kiangah makaite pawlkhat hong pai-in, "Hih gama teng gamdang mite nitna leh Kanaan mite, Hit mite, Perez mite, Jebus mite, Ammon mite, Moab mite, Egypt mite, leh Amor mite gamtat a kihhuaite panin Israel mi, siampite leh Levi mite nangawn zong, a siangtho-in tuam omlo uh hi.\nAmaute leh a tapate un hih gama teng minam dangte numeite tenpih uh a, tua thu hangin a siangtho minam pen tu-in gamdang mite tawh a kihel suak ta hi. Tua hi a, hih thu-ah makaite leh thukhen uliante pen a khial masa ahi uh hi," hong ci uh hi.\nHih thu ka zak ciangin dah mahmahin ka puante balkekin, ka sam leh ka khamul botin, cihna ding theiloin ka om hi.\nTua ciangin sal a suak hih mite cihtaklohna hangin Israel Pasian gimpiak ding lau-in a ling mite khempeuh kei kiangah hong kikhawm uh a, nitak biakpiak hun dong cihna ding theiloin ka om hi.\nTua hi a, nitak biakpiak hun ciangin khua phawk kikin ka puankekpi mah silh kawmin khukdinin Topa Pasian lamah ka khut zakin,\n"Ka biak Pasian aw, ka mawhnate un ka lu dawn dong uh hong vuknelhin vantung dong banto ahih manin nangma lam kong et ding maizumin ka mai a san hi, ka Pasian aw.\nKa pu ka pate uh huna kipanin tuhun dong mawhna lianpi ka nei uh hi. Tua thu hangin ka kumpite uh leh ka siampite un gamdang kumpite khutsungah sihna, salsuahna, neihsa kisuhna, leh maizumna thuak uh a, tuhunin zong tua bangmah ka thuak uh hi.\nAhi zongin tu-in Topa ka Pasian un tomkha sung kote hong hehpih a, a suakta pawlkhat hong omsakin nangma mun siangtho-ah siksan ding mun nong pia hi. Nangmah in ka mit uh hong vaksak kikin ka salsuahna uhah ka nuntakna uh ka thakpat theihna ding uh kalsuan cilna nong pia hi.\nKote pen sal ka hi takpi uh hi; ahi zongin ka salsuahna uhah ka Pasian un nong nusia kei a, kote Pasian biakinn puahkikin ka dinsakkik theihna ding uh leh Judah leh Jerusalem-ah kidalna kulh ka neih theihna dingun kipat thakna na hong piak theihna dingin Persia kumpite ko tungah a thunuam dingin nong bawlsak hi.\n"Kote Pasian aw, hih bang hi khin ahih ciangin kote in bang gen thei nawn ding ka hi uh hiam? Bang hang hiam cih leh kamsang na nasemte tung tawnin kote thu hong pia-in, Note va lutin na luah ding uh gam pen, tua gama a na teng gamdang mite in ninsakin a kihhuai a gamtatnate uh tawh mong khat pan mong khat dongin a ninsa gam nin ahi hi. Tua ahih ciangin na tanute uh amau tapate tawh kitengsak kei un la, na tapate uh zi dingin amau tanute zong la kei un. Amaute phattuamna ding leh a mavanna ding uh hanciam kei un. Tua bang hi leh note thahatin tua gama piangte nuamtakin na ne ding uh a, na tate un a luah tawntung dingun tua gam na piasawn thei ding uh hi, ci-in nong thupiaknate ka zui kei uh hi.\nTu-in kote gamtatsiate leh a lian ka mawhnate uh hangin hih bang gimna lian ka thuak uh hi; ahi zongin nangmah in kote tuah dinga kilawmzah gimna hong tuaksak loin, tu-a banga a nungta lai-in nong omsak zaw hi.\nHih banga ka thuak khit uh ciangin kote in na thupiaknate manglo kikin, a kihhuai-in a gamta mite tawh kitengin kizomkik ding ka hi uh hiam? Tua bang hi kik le-ung, a suakta, a nungta ka om nawnloh dongun kote tungah na hehna hong tungsak ding hilo na hi hiam?\nIsrael Pasian, Topa aw, nang na thutang a, ahi zongin tuni-a a omlai ko teng nong suaktasak veve hi. Na muhna-ah kote a mawhpi mah hita le-ung hong hehpih in; bang hang hiam cih leh mawhna tawh nangma mai-ah kuamah om theilo hi," ci-in thu ka ngen hi.


url: =vanessa hudgens hairstyles: top hat cat\nimages And by top hat,\nman in top hat and period\nwallpaper man in top hat and period\nExquisite Top Hat Cat\nThe top hat was definitely the\n2011 Exquisite Top Hat Cat\nTop Hat Cat Embroidery Design\nThe Cat in the Hat#39;s top hat\nLouis Wain Cat Top Hat\n2010 The top hat was definitely the\nAnd by top hat,\nCheshire Cat on a top hat by\nhair Top Hat Cat Embroidery Design\nTop Hat Cat in Hat Button\nnext to a black top hat on\nhot The Cat in the Hat#39;s top hat\nSuper cat and Top Hat cat.\nhouse Cat in the Hat Adult Top Hat\nThis cat lives in a top hat\ntattoo Top hat cat\nTooniforms Top Hat Cat\npictures Louis Wain Cat Top Hat\nCherokee Dr Suess Top Hat Cat\ndresses Super cat and Top Hat cat.\nIncludes the infamous Top Hat\nmakeup Cheshire Cat on a top hat by\nCat in the Hat Adult Top Hat\ngirlfriend Tooniforms Top Hat Cat\ntop hat cat by kitty-cat\nhairstyles next to a black top hat on\nCat with the Eternal Top Hat\nPosted by bodypack at 9:02 PM


url: =Nambup huam panlakna leh kitelna ~ Pau Khat Suan :: ZOMI DAILY\nposted on 21 November 2018 at 4:02 pm Lomkholna: News, Paukhatsuan\nMinam bup, Gambup huam a kipawlna leh malakna peuhmah election ciang a mipi’ teel tangmite ( MP/MLA) tawh khut kilen a ma pangkhawm ding hi a, tua election ah va kigolh lut a guptuam paihtuam va neihding hilo hi.\nElection pan a mipi’ teel tangmite ( MP/MLA) in zong nambup huam kipawlna leh panlakna khempeuh tawh khut kilen a a pankhop theihna tantan gam leh nam ading a sepzawh, gualzawhna a sangsem a mu, a ngahthei ding hibek hi. Hih kipawlna leh panlaknate langpan bawl theih hilo hi.\nTangmi leh mipi kizopna a bridge/medium pen nambup huam kipawlnate hiding a, tangmi leh mipi nasep ma pankhopna zong tua kipawlna leh malakna mah a tawn ahih ding deihhuai penpen hi.\nTua in i nam sung, i gamsung ong cidamsak ding a, kipumkhatna piangsak in ong thahatsak ding hi. Tuabang i hihtheih ciang ei sung kipumkhat bek hilo in, namdangte leh midangte in ong zahtak ding uh hi. Election tawh kisai in nambup gambup huam kipawlna leh biakna pawlpite’ kihelna ding, panlakna ding pen “ang-masuan mapanna” a omlohna ding a etcik ding bek ahi hi. Mimal vai tawh thugen a malak ding hilo hi.\nTuabang hilo a, nambup leh gambup bang huamnuam napi election ah guptuam paihtuam nei a ong kigolhlut leh tua in i minam sung, i gam sung ong khenkham ding a, buaina ong masuan sak ding hi. Kikhenkhapna ii agah supna baina, thanemna leh buaina namkim nam leh gam ah ong tun ding hi.\nAng-masuan panlakna peuhmah midangte’ molhtum suak lel a, thatang suang a gualzawh tungtuan sawmna in bangmah manlo, sum tawm tawh leitheih lel mi gina lo, kipawlna, malakna ong suaksak ding hi. Nambup huam a kipawlna tawh panlakna leh mipi’ tangmi kitelna ah pilvang a, namdang leh galte’ molhtum i suahkhak loh ding kiveng siam ni. Pau Khat Suan\nPrevious: Malaysia, Kuchai Lama ah Police te’n damiah mi 5 kaplum\nNext: Malaysia, Kuchai Lama ah Police te’n damiah mi 5 akaplupna Video update


url: =OBAMA IN GEN KHIA DING HI TA\nISIS te koi bang in do in sim dingcih tawh kisai in Sept 10, 2014 in gen sawm ta hi. TV ah holim a thu dot na ah,Obama in IS te tawh kisai sepkhiat ding te gen nang ah nainganzyi( political), gal tawh kisai, sum lei sum zuak na lam te ah koi bang len in semkhia ding hiam cih te gen khia dingcihi. Obama i IS te kap na ding gelna a neih na te ah UK, Germany, French, Turkey leh Poland te in zong panpih ding hi ung cihi. Zani a Arab league te Cairo a kikup na vuah zong , Arab gamte in gam khempeuh thukim na tawh kizui in koh zong kapanpih dinghi un cihi.\nGal dai na om nading in nung thursday ni in, laibawl khin uh hi mah leh Russia deih thau tawi te leh Ukrain galkap te kikap veve lai uh cihi.Hih thu tawh kisai in OSCE europe gam galdai nang a endik pawl makai Paul Picard i gen na ah kikap na pen omlai hi, ahih hang in kilemna bawl pen siasak zo zah dingin nasia lo hi cihi. Kilemna abawl na hang in Russia gam lam ah galtai a om te in Donestsk ah hong ciahta uh cihi.\nKawlgam ah November kha ciang parliament mun awng ( lotdaw) 35 kituh ding pen om nawn lo ding ci in, kitel na tawh kisai a thu nei UTin Aye in Yangon a party 30 val te tawh ki muh khop na ah gen khia hi cihi. Hih by- election phiatna tawh kisai in NLD party pan Nyan Win in phamawh asak loh thu uh gen a, Kawl kumpi te in ahoih asak bangin thu hei koikoi ci in, a hong pai lai ding kitelpi ah a hoih zaw in ka ki nging ding uhhi cihi. 2008 pingpei thu khun ah 75% parliament( lotdaw) ah kituh ding ahi man in, hih pen Suu Kyi in (hih pingpei thukhun pen ) aki khek na ding in a hahkat mahmah laitak ahi hi.Galkap te in kitel kul lo in 25% lotdaw ah tutna ngah sa ahi hi.\nGuah nasia tak a zuukna hang in Jammu and Kashmir state , india gam ah tui khang a mi tul tampi in mundang ah pai khia theilo in awk cip uhhi.Hih thu hang Kumpi thunei te lung hi mawh uh a,galkap 100 , palikte leh mipi te sawl in mi 1100 hon khia thei uhhi.Hih mi hotkhiatna ah helicopter , leh boat te zang in hon khia hi. Hih mun ah nasia tak a guah a zuuk a kipan Paskistan gamgi dung teng lei kicim, inn kicim na hang in, mi 128 si cihi.\nSrinagar khuapi ah tui khang na hang in inn khum tung na leng ah mi kah to in, lau thei mahmah uh hi cihi. PM Modi zong tua mun ah pai pah in thu nei te tawh kimu hi. Kashmir kuam teng ah zat ding in helicopters 22, mi pua vanleng 4 a adang state pan in zong hotkhiatna nasem ding in mapang uhhi.\nUS mi Siavuan Rick Sacra pen ebola natna hang in Liberia gam pan ciah in, aki bawl pen nop tuam mahmah ta hi ci in, ata nau te in gen hi. A zi leh ata upa pen tawh zong ki mu thei hi cihi.Hih nat na hang in Sierra Leone buai mahmahi a, nithum sung inn pua pusuak loh ding in kumpi thuneite in genkhia hi.Hih bang a hih uh pen ebola natna neite tuam koih ding leh hih na semding in mi 20,000 in sem dingcihi.Ebola natna pan adam sate sisan zang a dang natna neite bawl leh dam dingcihi.Tua ban ah ebola natna dalna ding zatui zawng asut uh hoih ci in , mihing te a ding zong hoih ding cihi.\nAfghan thu khente in mihing 7 te thah ding ci in thu khen hi.Hih mite in,numei 4 te apawl un buan hi.Hih migilo te in apawl un mi buan bekhi lo, mi man cip in sum tawh kitan sak hi cihi.\nEgpty kumpi te in neih leh neih kibang a kiteen mi 7 te man hi.Hih te video pen social media net work pan zong in mu uhhi. Hih dan a kiteen na pen ih gam i thukhun tawh ki tuak lo hi cihi. Hih mite pen nung saturday ni in man uh hi. Kawlgam ahbel neih leh neih ki bang ki teen sak hi.Ahih hang i gam thukhun in phal o hi cihi.\nKi mawlna thu\nUS open tennis ki mawl na ah world no.1 Serena willioams in World no.10 Caroline pen final ah game nih ki zom in zo ahih man khat na ngah hi. Hih in amah a dingin kum 3 ki zom a khatna alak na hi.Serena in grand slam 18 nei in, khatna ngahna man $ 4 millions ngah hi. US open tennis pasal ki mawl na ah Asia pan akhat vei final na ding in Kei Nishikori Japan leh Croatia pan Marin Cilli tawh Monday ni in final ki mawl ding uh hi.Japan pa in World no.1 Novak Djokovic zo in final kah a, Croatia pa in zong Rogeer Federer zo in akhatvei nang mah final ahihii.\nTuni ciangciang aki mawl khinsa Europe 2016 a ding azo leh alel te\nGeorgia 1-2 R.of Ireland\nGermany 2-1 Scoltland\nHungry 1-2 N Ireland\nGibra islands 0-7 Poland FT\nRef. The star paper,time, bbc.jpost.\nCin Ngaih/Zomi Nam


url: =Cardinal Charles Bo leh Irrawaddy News tanute Interview :: ZOMI DAILY\nposted on 23 May 2015 at 7:47 pm Lomkholna: Article, Biakna, Interview, ZomiQuavadis\nKawlgam Cardinal thakpa leh Irrawady News te kihona;\n1. Kawlgam pan in Catholic Cardinal suak masa pen dinga hong kiteel tungin bangci ngaihsut na hiam?\n– Kei kek-kek hong kiteel ding ka lamen vet kei hi. Bang hang hiam cileh a tamzaw pen Catholic Christian a tam phatdiakna Italy leh Phillipine panin kiteel zaw uh hi. Ahizongin Pope in ama thuneihna tawh Catholic Christian tawmna Kawlgam panin kei hong teel sese pen ka lungdam mahmah napi in a thupi mahmah mawhpuakna kei tung hong suan hi ci-in ka sang hi. Pope in a lunggulhna bulpi in a hileh a khangto lo leh mizawng tamna, gaal-leh-sa tawh a buai den Kawlgam pen leitungbup in thei in gamsung haksatna te a venna dingin panpih in huh leh a deih ahihi. Tua ahihmanin Cardinal ka suahna hang a ka lungdamna sangin Cardinal dinmun tawh ka sep ding te leh ka mawhpuak lian zaw hi.\n2. Kawlgam a hoih zawkna ding mai lamah bang sep ding geelna nei na hiam?\n– A khatna ah, mipite haksatna, minam vai leh biakna vaitawh buaina omte pen kinung heisan thei lo in, a za lo leh a thei kha lo kineih thei lo hi hang. Tua banah Democracy lam zuan in ih kalsuanna te ah phut khak dingte pen Upna leh lametna hoih tawh ih phuut toh ngekngek kul ding hi. Kawlgam pen Budhist biakna gam ahihhangin biakna tuamtuam leh minam tampi om ahihmanin hih biakna leh minam tuamtuamte kilem takin a khuasak khop theihna ding leh Kumpi tawh a kilem theihna dingin ka sep theih bang sem in ka kipia khia ding hi.\n3. Tulaitak in Kawl kumpi leh mualtung mite kikaal buaina a vengsak ding nasemte lakah nang zong a limsep pawl ah na kihel hiam?\n– Kachin Independence Army (KIA) te a tamzaw pen Upna kibang ka neih pihte hi in, tua muna om Catholic Phungzi te tawh pang khawm in gamsungah kilemna a om theihna dingin na ka lim sep mahmah uh hi. Gentehna in Rakhines te buaina hang tawh thukikupna omte ah tampi vei ka kihel a, US Ambassador ahi Derek Mitchell tawh zong tampi vei thu kikupna ka nei khawm uh hi.\nBiakna vai leh minam vai kisiatna a bei theihna dingin biakna makaite sep theih pen a tamzaw ahihi. Bang hang hiam cileh Kawlgam pen biakna a thupisak gam hi in, mipite in biakna makaite thu zui in mang uh hi. Tua ahihmanin biakna tuamtuam panin makai teng hong kithutuak henla thu kikupna leh kiholimna te nei khawm zo le uh haksatna tampi tak veng ding hi cih pen kei upna hi. Tua tawh kizuiin biakna makai teng khempeuh kiholim theihna ding innpi khat lam ding geelna zong ka pulaak khin hi.\n4. Kachin buaina beina ding nasep hoih sepna ah biakna makaite na kihelna uh pen Kawl kumpi in hong bangci ngaihsut uh hiam? Tha hong pia uh hiam?\n– Ko Catholic Chritian panin Siampi 4 , Baptist Bishops te leh Kachin State sunga thuneite kimuh khopna ka nei zelzel uh hi. Ahihangin ka tel siam loh thukhat ah President Thein Sein in KIA tawh kido nawn lohna ding thupiapia khin mah taleh gaalkapte in na kap veve zel uh hi. Kumpi sanga thunei zaw ukpi khat om lai hileh kilawm ka sa hi. Tua ahihman in President in ahizong Gaalkapte in ahizongin khauh takin khentatna kip bawl thei lo mawk uh hi. Kei mimal upmawhna ah President Thein Sein pen a nunglam panin khau tawh a uk om hi ding hi. Bang hangin hi upmawhna nei ka hiam cileh Kumpi in Democracy lamzuan in kal a suan hi ta a, mipi in zong suahtaakna ngah ta uh hi cici khin napi hibanga kidona hong om zelzel mawk hi. President Thein Sein pen a nunglam pan khau tawh a uk kua hi mawk ding hiam?\n5.Cardinal na hihna dinmun panin Peace (Kilemna/daihna) cih kammal pen bangci gen ding na hiam?\n– Kawlgam in suahtaakna a ngah zawh mualtungmite leh Kumpi kikaal hoih thei lo ahihman in kidona leh buaina om den hi. Gaalkapte in Kawlgambup hong uk cipna sungah tua buaina pen tawmvei sung hong veng zo napi mualtungmite in gaalkapte tungah lungkim lohna leh Gaalkap kumpi muan zawh lohna hong khang semsem hi. Kei ngaihsutna ah langhnih kihona om thei leh hih buaina pen veng zo in um ingh. Tua ahimanin Political Dialogue neih zawh ding thupi mahmah hi. Political Dialogue om zo leh pen Kawlgam sungah Peace (Kilemna/Daihna) om thei pan ding hi.\n6. Biakna vai a buaina omte beina dingin biakna makaite mahin na hong sep ding uh thupi mahmah hi na cih tawh kizuiin Kawl phungzite naleng hih buaina sungah hong kihel zel mawk uh pen nang bangci muh na hiam?\n– Biakna khempeuh in Itna thupisak pen a, sisan naisan kisuahna peuhmah a deih biakna om lo hi. Ahizongin biakna khempeuh Christian, Islam, Hinduism, Buddhism etc sungah a uangtat deuh leh a haitat deuh mi pawlkhat om den hi. Ahihang tua bang mite pen tawmcik bek hi uh hi. Ama omna biakna bek thupisak a biakna dangte a neu-et, a thusim lote pen mi uangtat te hi in, hoih kisa lo in kithukimpih lo hi. Sisan naisan kisuahna in a tawpna ah a hoih lo mah hong tunkik veve hi. Itna mah in a tawp dong kho in gualzo veve hi. Tua ahihman in biakna makaite in Itna thu mah gen bel in nei leh hoih pen hi. 85% Buddhist omna Kawlgam ah Phungzi a tamzaw in Itna thu mah gen ding uh a, Itna tawh a kilehbulh thu ahileh bel kisaang zo lo hi.\n7. Kawlgam in Democracy lamah kal asuan laitakin buaina zong khang semsem in na thei hiam?\n– Hunkhat laiin gaalkap kumpi in gamtat kalsuanna khempeuh hong encik, laibu bawl hong kham, kithuzaakna khempeuh phial hong khaktan sak hi. Tun ahileh kisuakta mahmah ta in, Democracy hi ta ci-in ut bangbang sem thei bawl thei, lungsim asuak bangbang pau khia gen khia thei in kingaihsun uh hi. Democracy hi ta hi ci-in mi tampi in Facebook sung khongah suakta takin a ut bangbang uh gelh in ut bangin kam kiciam keei uh hi. Hibang thu hangin gambup gonggaw cip ta hi. Hun tomno sung bek in hih natna pen kidamsak zo lo ding hi. Tua ahihman in a kuamaciat in lungduai tak in ngak hit-hiat in Demoraccy manawh a ih kalsuanna lampi ah innkuan khat bangin kidon kikhual ciat ni.\n8. Kumpi in hong laksak Missionary sang teng na ngetkik lam na za ungh. Hih thu bang ciang tung?\n– Missionary sang teng khempeuh Kumpi n hong laksak zawh tun kum 50 cing khin ta hi. Kawlgam Educational Standards zong niam mahmah pah lian hi. Education a hi a, Economy ahizongin kumpi in a ukcip loh ding thupi sa ingh. Tua hileh pilna sang lam diakdiak bangah gamdang panin Pawlpi pan hitaleh biakna lam pan hitaleh ong huh ong panpih nuam Donors tam mahmah hi. Kumpi in pilsinna Education lam hong letcipna a khah mateng uh Kawlgam sunga pilsinna sangte pen khangto ngei lo ding a, lametna sang thei ngei lo ding hi.\nKawlgam taangtu te kan kik lehang Pawlpi a tun zawh kum 500 val sungah kumpite tanu/tapa. Ulian thuneite a kipan Missionary sang vive ah pilna sin tam mahmah uh hi. Ahizongin tua kumpite in Missionary sangte na ukcip tuan lo uh hi. Missionary sangte in sangnaupangte RC suak pah ding cih thukhun na bawl lo uh a, mikhempeuh deidan lo in pilna na hawm khia hi. Tua ahihman in Kumpi in gam khantoh ding a deih leh RC Missionary sang teng RC sung mah ah hong pia khia kik hen. Nung November kha in Missionary sangte Kumpi in hong pia kik hen cihthu kitel takin kumpi tungah ka pulaak khin hi.\n9. Kawlgam sungah Biakna lamin suahtaakna bang ciang ngah ahia leh?\n– Kawlgam pen Socialist a suahzawh keima mimal lampan in tuni ciang dong kumpi in Direct in hong nawngkai sak lo a, bektham lo in Biakna lamah khakcipna cih bang om kei. Biakna thu ah kimaikaihna cihte zong suakta mahmah hi. Ka nuntaak sungah tuni ciang dong kumpi lam panin gamdang tawh ka kizopna hangin thudotna cih bang tuak kha nai keng. Ahizongin Khat bel om sa ing, Biakna tektek Kawlte biakna leh biakna dangte pen Kumpi in liangko kikim in hong koih ngei lo hi. Hamphatna ngahdan zong kikhai mahmah hi. Gentehna in Christian biakinn lamna ding ahi a Mission sepna ding ahizongin kumpi pan huhna sum cihbang kingah ngei ngiat lo hi.\nKei hoih sak ah kumpi in Budhist te ahuh zah ahikei zong in a kilawm ciang khat tawh Christian sungah huhna hong hawm khia zel leh hoihsa ingh. China, Vietnam, Laos, Cambodia leh Malaysia gamte tawh teh in bel Kawlgam ah Biakna tuamtuam in suahtaakna ngah mahmah lel cih ding hi leuleu hi. Gentehna in kei bang pen Rome pan Cardinal dinmun hong kipiak ciangin Kawlgam ah zong suakta takin a lopna Pawipi kikham thei lel hi. Kumpi tung phalna lai nget masak sese kul tuan lo hi. Tuamah bangin Catholic Phungzi sintheihna sangte zong suakta takin kihong thei lel hi.\n10. Pope tawh na kimuh tung un Pope in Kawlgam vai gen tuam hong nei hiam?\n– Cardinal dinmun ah hong kilapsan ni in Pope Francis in hong genna ah Catholic Christian pen Kawlgam a h na tawm zenzen uh hangin thumaan thutak gen lamsangah na hangsan mahmah un la, thumaan lo tawh thukhenna cihte na nial hamtang un. Thumaan thutak leh itna a nuntaak theihna ding ahinaak leh na nuntaakna uh zong a pia khia ngam dingin na kiging khol un cih thu hong gen mah ei.\n11. Kawlgam mi bup aa dingin vaikhaak / gennop na nei hiam?\n– Kawlgam mawk pen minam tuamtuam omna gam himawk ahihman in Sakhituihuup (Rainbaw) tawh a kibang, Colour tuamtuam kigawm khopna hi in, etlawm mahmah hi. Kawlgam aa ding bek hi lo leitungbup aa ding ka deihsak penpen thu in Daihna (Peace) ahihi. Gam sungah khantohna a om theihna dingin Daihna a om phot ding thupi masa pen hi. Kawlgam a om minamte pen innkuan khat a bang hi in, biakna hanga kibatlohna te nawlkhin phot in innkuan ki Itna lungsim nei ciat lehang Daihna ih cih in hong nungzuih hamtang pah ding hi. A tawp khakna ah Itna in gualzo ding hi cih kei upmawhna hi.\nSiamlo pipi mah in deihsakna leh Itna tawh Mangkam pan ei kam tawh kong hanciam ahihi. Khialhna a om leh hong maisak un.\n-Translated by Francis Lamthang (Zomi Quavadis)\nNext: Anghuaina leh paampaihna (Inclusivism – Exclusivism)